7. april 2011. - Reforma\nU četvrtak 7. aprila 2011. godine, Uprava carina Republike Srbije je u saradnji sa Delegacijom Evropske unije u Beogradu, organizovala konferenciju za novinare povodom završetka projekta „Izgradnja administrativnih kapaciteta carinske službe za punu implementaciju zajedničkog tranzita Evropske unije“.\nTom prilikom prisutnima su se obratili: Idrija Hadžibegović, pomoćnik direktora u Sektoru za carinsko poslovanje i međunarodnu saradnju, Zoran Ružić, pomoćnik direktora u Sektoru za informacione tehnologije, Georgios Papajanis, rukovodilac za realizaciju programa u ekonomskom odeljenju Delegacije Evropske unije u Beogradu, Savas Kasapis, rukovodilac Konzorcijuma konsultantskih kompanija i Tina Rolf, tim lider projekta.\nCilj projekta je bio da pripremi Upravu carina za punu implementaciju zajedničkog tranzita i Novog kompjuterizovanog tranzitnog sistema (NCTS), koji su neophodan uslov za priključenje Srbije EU. Ovaj projekat je finansiran iz predpristupnih fondova Evropske unije IPA 2007.\nUprava carina je u potpunosti posvećena realizaciji politike Vlade Republike Srbije čije je glavno strateško opredeljenje pristupanje Evropskoj uniji i smanjenje troškova domaćoj privredi. U saradnji sa Delegacijom Evropske unije u Beogradu, Uprava carina je realizovala projekat „Izgradnja administrativnih kapaciteta carinske službe za punu implementaciju zajedničkog tranzita Evropske unije\nZadatak projekta je bio usaglašavanje domaćih propisa i carinskih procedura sa propisima, standardima i procedurama Evropske unije i zemalja članica i uključenje u mrežu od 31 zemlje (27 zemalja članica EU i 4 zemlje članice EFTA) koje putem razmene roba omogućuju nacionalnim ekonomijama efikasno poslovanje i nastup na međunarodnom tržištu.\nNa ovaj način, bespapirnim poslovanjem i bez zaustavljanja teretnih prevoznih sredstava na granicama zemalja članica Evropske unije i zemalja članica Konvencije o zajedničkom tranzitu omogućiće se mnogo brži i ekonomičniji promet roba.\nProjekat je uspešno realizovan, što je ocenjeno od Delegacije Evropske unije u Beogradu, kao i od rukovodstva Uprave carina, pa će se započeti posao nastaviti implementacijom NCTS kroz novi projekat finansiran iz IPA 2011.


VUČIĆ PROTIV NARODA: Proteste u Nišu su organizovale strane službe!\nProteste građana Niša zbog poklanjanja aerodroma, predsednik Srbije Aleksandar Vučić nazvao je tupavim, a tvrdi i da ima dokaze da su u organizaciju demonstarnata “upetljani i faktori iz inostranstva”. Ni koje dokaze ima, ni o kakvim “faktorima” je reč, predsednik nije objasnio.\nVučić navodi, kako prenosi B92, da je potpisao da ne sme da iznosi tajne, ali da dokaza ima “koliko hoćete”.\nBrojne navodne dokaze predsednik Vučić, ipak, ne otkriva.\nA kad vidite da postoje oni iz inostranstva koji su i za te demonstracije zainteresovani i da žele i da ih podstaknu, onda se zapitam šta sam ja to zgrešio – rekao je Vučić za televiziju Pink.\nOn je naglasio da ne razume proteste u Nišu, jer aerodrom prelazi “iz državne u državnu svojinu, a i na jednom i na drugom nivou je ista partija na vlasti”. Opet je ostao nedorečen, jer nije precizirao u kakvoj su vezi vlasništvo nad aerodromom i partijska pripadnost.\nDodao je i da se Nišlije ponašao kao da aerodrom prelazi u ruke Butana ili Nepala. Predsednik je naveo i da Aerodrom “Konstantin Veliki” po Ustavu pripada državi.\nMeđutim, u Ustavu Srbije nigde ne piše ko treba da bude vlasnik aerodroma, a u članu 97. samo piše da u nadležnost Republike spada “režim i bezbednost u svim vrstama saobraćaja”.


Nastavljeno suđenje Milanu Mandiću i novinarima Elta TV – ATV\nNastavljeno suđenje Milanu Mandiću i novinarima Elta TV\nObjavljeno: 19:58, 11.01.2017\nMandić: Za ratne zločine nad Srbima odgovorno rukovodstvo BiH\nMandić: Za zločine nad Srbima u Konjicu odgovoran je vrh SDA\nMandić i novinari nisu krivi za govor mržnje\nMandić i novinari "Elte" oslobođeni\nSlučaj Elta: Okončan sudski pretres\nPred Sudom BiH nastavljeno je suđenje Milanu Mandiću i novinarima Elta televizije. Odbrana je izvela svoje svjedoke koji tvrde da predsjednik Udruženja porodica nestalih sarajevsko-romanijske regije spornom izjavom o žrtvama Srebrenice nije imao namjeru da bilo koga uvrijedi, kao i da je bio frustriran sporim procesom traženja nestalih Srba.\n“Pa, ja mislim da su svjedoci potvrdili stav odbrane da Milan Mandić nije izjavljivao ono što tužilac tvrdi, u namjeri u kojoj tužilac tvrdi”, izjavio je Vlado Adamović, advokat.\nNa stolici za svjedoke našao se i član Kolegijuma direktora Instituta za nestala lica BiH Milutin Mišić, koji tvrdi da bi Mandićeva izjava ostala neprimijećena da cijelu priču nije pokrenuo njegov kolega Amor Mašović, na čiji je rad Mandić godinama imao pritužbe. O zalaganjima Mandića u procesu traženja nestalih i profesionalnom odnosu novinara Elte svjedočio je i predsjednik Republičke organizacije porodica zarobljenih i poginulih boraca i nestalih civila, Nedeljko Mitrović.\n“Moj odgvor je bio osporavanje namjere koju su oni tumačili, prije svega bošnjačka udruženja, što je Tužilaštvo prihvatilo kao osnovano, za izazivanje mržnje, netrpeljivost, ako bi mi slijedili takvu logiku, onda bi mogli svaki dan optuživati nekoga iz Federacije”, smatra Nedeljko Mitrović, predsjednik Republičke organizacije zarobljenih i poginulih boraca i nestalih civila RS.\nUpravo se činjenicom da se u ovom procesu sudi i novinarima pred kojima je Mandić izrekao spornu rečenicu, posebno bavi advokat odbrane.\n“Ja mislim da tužilac nije posvetio dovoljno pažnje o obavezi ponašanja prema novinarima i ja ću to tvrditi tokom cijelog postupka”, dodao je Adamović.\nSvjedoci odbrane danas su naglasili da se akteri procesa koji već dugo traje, moraju pozabaviti i bizarnom i uvrjedljivom čestitkom, sa fotografijama skeletnih ostataka, koja je 2014. godine stigla iz Federacije, povodom Dana RS, samo nekoliko dana prije spornog intervjua.


Banjaluka: 53 projekta za 420 miliona KM | Banjaluka.net\nBanjaluka: 53 projekta za 420 miliona KM\nGradonačelnik Banjaluke Slobodan Gavranović rekao je da Plan kapitalnih investicija grada od 2015. do 2017. godine obuhvata 53 projekta za koje će ulaganja iznositi oko 117 miliona KM.\n-Nedostatak sredstava, koji čini razliku između stvarne vrijednosti projekata i iznosa koji imamo, odnosi se na dalje faze projekta i biće preneseni na naredni period-rekao je Gavranović.\nPrema njegovim riječima, neki od modela kojima će biti nadomještena ta razlika su javno-privatno partnerstvo, koncesije, donacije, te drugi oblici ulaganja.\nGavranović je rekao da su neki projekti počeli prošle godine, neki će početi ove, dok za pojedine projekte postoje realni izvori za narednu godinu.\n-Između ostalog, to su projekti nastavka razvoja poslovne zone, zatim projekti vodosnabdijevanja i izgradnje kanalizacionog sistema, revitalizacija tvrđave ‘Kastel’, kao i radovi na saobraćajnicama-rekao je Gavranović.\nOn je naveo da će Savjet predložiti Skupštini grada da donese dokument kojim će biti definisani svi značajni prioritetni projekti nakon provedenih procedura tima za izradu plana kapitalnih investicija.\nGavranović kaže da je na sjednici Savjeta razmatrana i informacija o stanju u oblasti preduzetništva, dodajući da je mjerama koje su preduzimane u sektoru privrede došlo do pozitivnih rezultata.\nOn je naveo da gradske institucije treba da budu servis građanima i privrednicima, a ne da inspekcijski i organi komunalne policije kontrolama i represivnim metodama provode odredbe zakona.\nPredsjednik Područne privredne komore Banjaluka Goran Račić rekao je da je u gradu proteklih nekoliko godina urađeno mnogo toga na poboljšanju privrednog ambijenta, ali da se može još puno toga uraditi.\n-Za samostalne preduzetnike sada je bitan segment povećanje praga PDV-a na 100.000 KM, te uvođenje jedinstvenog registra samostalnih preduzetnika na nivou Republike Srpske, kao i niz ostalih mjera za koje se zalažemo kako bi se poboljšao poslovni ambijent-rekao je Račić.


Foto: Iranian Army Office / Profimedia\nIranska vojska na vojnoj vežbi u novembru 2021. (foto: ilustracija)\n- Nakon razgovora sa relevantnim bezbednosnim i vojnim agencijama, utvrđeno je da su zvuci izazvani grmljavinom i munjama. Nije se desio nikakav poseban incident - rekao je Madžid Mirahmadi za novinsku agenciju IRNA.\nIntenzitet zvuka u pojedinim mestima bio je takav da su se vrata i prozori na kućama tresli, a ljudi su napuštali svoje kuće, saopštio je novinski sajt "Rokna" na Telegramu.\nFrancuskoj antroploškinji još PET GODINA ZATVORA u Iranu: Upućen zahtev Teheranu da se Fariba odmah pusti\n"Otkrivena je namera da se uspostavi ŠPIJUNSKA MREŽA": Optuženo petoro Izraelaca za saradnju sa Iranom\nGuverner zapadnog grada Asadabada odbacio je ranije danas mogućnost da je grmljavina uzrok prijavljenih glasnih eksplozija koje su se čule u nekoliko iranskih gradova i mesta.\nRojters navodi da su iranske vlasti, posle nekoliko sličnih incidenata koji se događaju poslednjih meseci, saopštile da iranska vojska održava nenajavljene vežbe protivvazdužne odbrane, povodom rastućih tenzija oko iranskog nuklearnog programa sa Izraelom i Sjedinjenim Američkim Državama.\nIran Eksplozije Nevreme Panika Grmljavina\n07:03 Delovi Petrovaradina, Sremske Kamenice i Čerevića danas bez struje\n07:00 (FOTO) OTAC GA NAPUSTIO KAD JE IMAO 7 MESECI, Saša Popović ga ODGAJAO KAO SVOG SINA: Ovo su detalji iz života sina Suzane Jovanović koji se oženio\n06:45 Putin na front u Ukrajinu poslao RUSKE "TERMINATORE": Moskva prvi put upotrebila MOĆNO ORUŽJE u Donbasu (VIDEO)


Dragi pozdravio hapšenje levičarskih militanata u Francuskoj\nTanjug 28. aprila 2021. 12:16\nRIM – Italijanski premijer Mario Dragi pozdravio je danas hapšenje sedmorice ekstremnih levičara u Francuskoj, kojima u Italiji prete duge zatvorske kazne, pošto su osuđeni za brojne zločine, uključujući ubistva i otmice.\n„Vlada izražava zadovoljstvo zbog odluke Francuske da, na zahtev Italije, pokrene sudski postupak protiv odgovornih za vrlo teška krivična dela terorizma, koja su ostavila otvorenu ranu“, navodi se u saopštenju kancelarije Marija Dragija, a prenosi agencija Rojters.\n„Uspomena na ta varvarska dela živa je u svesti Italijana“, dodaje se u saopštenju.\nSedam krajnje levičarskih bivših terorista, uključujući bivše pripadnike italijanskih „Crvenih brigada“, uhapšeno je danas u Parizu, izvestila je italijanska novinska agencija ANSA.\nZvanični Rim je već dugo vršio pritisak na Pariz da uhapsi dugu listu\nbivših terorista koji su se u Francusku sklonili od italijanske pravde.\nPomenuti pripadnici Crvenih brigada počinili su mnogo zločina tokom 70-ih i 80-ih godina prošlog veka, uključujući kidnapovanje i ubistvo bivšeg italijanskog premijera Alda Moroa 1978. godine.\nNalog za hapšenje ukupno 10 lica je državnom tužilaštvu poslao francuski predsednik Emanuel Makron, prenosi Figaro.\nZa preostalom trojicom izdata je poternica.\nKako se navodi, Italija od Francuske potražuje ukupno 200 osoba.\nOdluku o davanju javnom tužilaštvu ovih 10 imena, od 200 ljudi koje Italija godinama traži od Francuske, Makron je doneo u skladu sa „doktrinom (bivšeg predsednika Fransoa) Miterana“, kojom se azil dodeljuje bivšim pripadnicima „Crvenih brigada“, sem ako nisu osumnjičeni za ratne zločine.


Pozitivna apokalipsa – Monitor\nPretnja nuklearne apokalipse predstavlja poslednje upozorenje u najmanje dva smisla ove reči. U smislu poslednjeg u nizu sličnih upozorenja tokom čovekove istorije, i u smislu upozorenja posle kojeg, ukoliko se na ovo ne pronađe neki valjan odnosno pozitivan odgovor, ne može biti više ničeg, ni nekog novog upozorenja, ni života, ni čoveka uopšte.\nBudući da je reč o pretnji koja je najveća moguća, prvo i najvažnije pitanje je, koliko je danas u svetu uopšte raširena odnosno adekvatna svest o njoj? (Svest o pretnji uvek dođe na početku, tek nakon nje, dolazi odgovarajuća adaptacija odnosno kreativni odgovor).\nOdgovor na ovo pitanje, nažalost, nije ni malo težak. U proseku gledano, svest o najvećoj pretnji daleko je od one koja je minimalno neophodna. Stvar stoji još gore, kada se pogleda konkretno, kao sastavni deo, u poslednjih trideset godina uspostavljene i nametnute, vladajuće unutrašnje ekonomsko-socijalne odnosno klasne bipolarizacije, te njoj odgovarajuće, podivljale međunarodne multipolarizacije, obe iznutra klasno, ideološki i politički integrisane lažnim, to jest „ekstremnim centrom”, kako ga je prvi identifikovao Tarik Ali.\nKada se ovako, konkretno pogleda, naime, jasno se uočava maligno pravilo, po kojem je svest o nuklearnoj apokalipsi utoliko manja, ukoliko je moć aktera veća. Šta nama vredi što je Bilten nuklearnih fizičara, kao glas onih najsvesnijih i najsavesnijih, koji se svake godine javlja još od 1945., na samom početku 2018., jasno upozorio, da je u ovoj godini, samo „dva minuta do ponoći” (još kada znamo da je u poslednje sedamdesetdve godine toliko malo do kraja sveta bilo samo još jednom,1953), kada u Vašingtonu i Seulu na vlasti imamo dva ludaka (čije ludilo, opet, nije tek individualno, nego je sistemsko ludilo poznog kapitalizma).\nNa odgovor na prvo pitanje direktno se nadovezuje i ono staro ali uvek otvoreno, drugo pitanje, naime šta da se radi? Apstraktan odgovor ni na ovo pitanje nije nimalo težak, prosto se sam nameće, ali je konkretan odgovor i ovde mnogo teži. Apstraktno govoreći, naime, dileme nema, nivo svesti kod najmoćnijih, hitno se mora podići, tek nakon toga može doći i do odgovarajuće evolucije i adaptacije sistema.\nKonkretno, i za početak, odgovor na postavljeno pitanje, upućuje na najmanje tri stvari. Prvo, na pouzdanije identifikovanje onih među najmoćnijima, koji o najvećoj pretnji, imaju makar minimalnu neophodnu svest. U tom pogledu, međutim, stvar je prilično netransparentna i nestabilna. Tako su godišnji skupovi u Davosu i Minhenu, na kojima se okupljaju upravo ovakvi, najveći moćnici današnjeg sveta, 2017. emitovali par ohrabrujućih signala, ali su već u Davosu 2018. ovi u velikoj meri izostali. Drugo, nakon odgovarajuće identifikacije, mora se uspostaviti neki mnogo transparentniji, stabilniji i trajniji oblik stalne agende, debate i akcije, u pravcu izbegavanja katastrofe. I treće, kao uslov za sopstveno učešće u prvom i drugom, sama progresivna alternativa, mora najpre i temeljito da reformiše samu sebe.\nSvaka od tri navedene stvari, sama za sebe, predstavlja gigantski velik i težak zadatak. Možda u ovome mi ljudi nećemo uspeti. Možda će se pokazati da smo mi današnji ljudi poslednji ljudi ne u fukujamijanskom nego u bukvalnom smislu te reči. Ali, čak i ukoliko bi se pokazalo tako, dileme ne sme biti, obaveza je svakoga ko u sebi ima imalo ljudskosti, da se apokaliptičkom kapitalizmu, do kraja i bez ostatka suprotstavi. Čak i kada se propada, naime, nije svejedno, kako se to čini. Ako ne zbog nečeg drugog, a ono zbog nade, da zapisi i tragovi o našim današnjim pa makar i izgubljenim bitkama, mogu da posluže, kao seme, za neke nove ljude i svetove.


"Filip Moris" zapošljava nove ljude - Sjajne Vesti\nAutor Milivoje Rosandić 21.07.2015 1 komentar\nSJAJNE VESTI IZ KOMPANIJE „FILIP MORIS“\nKompanija „Filip Moris“ u Nišu će u narednom periodu zaposliti nove radnike, spremne za izazove i usavršavanja. Ova kompanija je u proteklih šest meseci zaposlila oko 100 ljudi i ima aktuelni konkurs za prijem novog kadra. Trenutno je potražnja za radnicima tehničke struke, sa završenom srednjom školom ili nekim od fakulteta tog smera. Intezivno se traga za radnicima koji su dobri tehničari, odnosno mehaničari u proizvodnji, a posebno u održavanju mašinskih sklopova,instalaciji opreme i modifikaciji na mašinama.\nIako se čini da ova vrsta poslova nije zanimljiva za fakultetski obrazovan kadar, većina današnjeg menadžment tima u Nišu, krenula je upravo od takvih poslova. Na taj način se nauči suština industrije i postave si dobru osnovu za dalji razvoj karijere.\n„Filip Moris“, važi za poželjnog i pouzdanog poslodavca, gde se sa sigurnošću može očekivati, u svakodnevnom radu dinamika, timski rad i saradnja sa drugim ljudima.\nKompanija daje mogućnost da u okviru svog posla kontaktirate sa kolegama na drugom kraju sveta koji se suočavaju sa sličnim ili istim problemima. To iskustvo može pomoći u ostvarivanju boljih rezultata. Najveći fokus je na sticanju znanja kroz rad, tako da tehničari u proizvodnji, prolaze kroz obuke kako bi se upoznali sa specifičnostima svog posla.\nTakođe ova kompanija ima razvijen INTERNŠIP program koji je prevashodno namenjen studentima završnih godina, osnovnih, master i doktorskih studija. Radi se o programu plaćene prakse koja traje od 2 do 12 meseci, a neki od njih dobijaju mogućnost zaposlenja, nakon završenog internšip programa. Trenutno u sektoru proizvodnje radi osmoro, uspešno završenih „interna“ i oni su angažovani na raznim projektima za dalji razvoj proizvodnje.\n„Filip Moris“, poseban fokus stavlja na napredovanju pojedinaca, ulaganju u ljudski potencijal, karijeri pojedinaca, ukratko o ostvarivanju maksimalnog potencijala svakog zaposlenog. Zaposleni mogu menjati pozicije, mogu napredovati i preuzimati poslove koji podrazumevaju veći nivo odgovornosti. Takođe mogu steći znanja i u filijalama u inostranstvu, gde se šalju da se usavršavaju u svom poslu, kao i da bi doneli nazad znanje u našu zemlju.\nAkcenat se stavlja na zapošljavanje najboljih talenata sa različitim profilima, različitih generacija, iz različitih kulturnih i socijalnih okvira.\nSa ponosom se može reći da „Filip Moris“ ima veliki broj odličnih stručnjaka i rukovodilaca ženskog pola.\nNajbolji primer za to je Milica Petrović Jakovljević, menadžer za ljudske resurse u proizvodnji, čiji lični razvoj u proteklih 10 godina, koliko radi u firmi „Filip Moris“, svedoči o velikim mogućnostima koje pruža rad u ovoj renomiranoj kompaniji.\nKada smo je pitali da nam na osnovu svog iskustva opiše rad u ovoj kompaniji, dobili smo odgovor:\n„Moj primer potvrđuje ono o čemu govorim, za 10 godina u kompaniji promenila sam sedam pozicija, krenula sam kao analitičar (nižeg nivoa), a danas sam menadžer ljudskih resursa za sektor proizvodnje. Provela sam nešto više od godinu dana u Krakovu, gde sam nadogradila svoja znanja u oblasti ljudskih resursa, imala priliku da utičem na globalne prakse u ovoj oblasti, razvila mrežu kontakata i doprinela da se na taj način naša organizacija ovde brže i bolje razvija“.\nA onima koji žele da se prijave za rad, poručuje da su u ovo kompaniju dobro došli, pogotovo odvažni ljudi, koji su usmereni ka sticanju novih znanja.\nAdresa za prijave: www.tehnicar.rs\ntop vesti, niš, sjajne vesti, posao, filip moris, tehnicari, mehanicari u proizvodnji\n„Filip Moris“ zapošljava nove ljude postavio Milivoje Rosandić 21.07.2015\nJedan odgovor na temu "„Filip Moris“ zapošljava nove ljude"


Respektujući procjene najkompetentnijih svjetskih eksperata da biotehnologija na bazi genetičkog inženjerstva predstavlja jednu od tri najpropulzivnije komponente tekućeg znanstveno-tehnološkog progresa, nadležni državni organi su svojevremeno ovu oblast uvrstili u prioritete Strategije i Programa naučno-tehnološkog razvoja BiH. Kao najracionalnija forma otjelotvorenja usvojene istraživačke orijentacije, u tadašnjem sistemu finansiranja nauke, osnovana je institucija - nosilac razvoja ove oblasti u BiH: Centar za genetičko inženjerstvo i biotehnologiju (1988).\nOdgovarajućim zakonskim aktom, Skupština RBiH je (1993) preuzela pravo osnivača ove institucije i odredila joj status javne naučne ustanove "Institut za genetičko inženjerstvo i biotehnologiju, Sarajevo". Novim Zakonom o visokom obrazovanju pravo osnivača Instituta (kao "javne ustanove koja će djelovati u okviru Univerziteta u Sarajevu") preuzeo je (1999) Kanton Sarajevo.\nOd 11.10.2000. godine Institut ima status pridružene članice Univerziteta u Sarajevu, a prema važećem Zakonom o visokom obrazovanju Kantona Sarajevo 2013. godine postao je punopravna članica Univerziteta u Sarajevu.


Početkom sledeće godine legalizacija objekata – Nadlanu.com\nPočetkom sledeće godine legalizacija objekata\nObjavljeno 19. sep 2012. / 14:28:04\nBEOGRAD, 19. septembra 2012. (Beta) - Ministar gradjevinarstva i urbanizma Srbije Velimir Ilić najavio je u sredu da će legalizacija objekata najverovatnije početi početkom sledeće godine i da će biti obavljena tako što će ti objekti biti uknjiženi u katastar nepokretnosti.\nIlić je na skupu "Kako brže do legalizacije" rekao da država ne želi da pritiska gradjane da vade fiktivna dokumenta već će biti dovoljno samo da se plati uknjiženje objekta, uz priloženu skicu objekta i potvrdu na koga se taj objekat vodi.\nKako je dodao, cena legalizacije "prosečnog objekta" biće 100 evra.\n"Svi koji su podneli zahtev za legalizaciju će biti upisani u katastar, a oni koji to nisu podneli zahtev imaće mogućnost da to urade", rekao je Ilić i dodao da će država upisati i one koji ne žele da se prijave za legalizaciju.\nPrema njegovim rečima, u Srbiji ima 700.000 objekata koji nisu uknjiženi, a u kojima živi oko tri miliona gradjana, a ne postoji ni u jednom papiru da bilo ko od njih ima vlasništvo.


Odobren kredit: Za elektro napajanje autoputa 38 miliona eura | Ekonomist\n– Sad nam predstoji raspisivanje tendera za izbor izvođača. Plaćanje će biti strogo namjenski, po situacijama odobrenim od nadzornog organa, nas kao investitora i IRF-a kao krajnje instance koja će vršiti plaćanje – rekao je Mujević za Infobiro.\nPrema njegovim riječima, radi se o kompletnom elektro napajanju autoputa, ne samo ove dionice nego i budućih.\n– Radi se o objektima koji će se koristi dalje za proširenje kompletne infrastrukture elektro napajanja za sjever Crne Gore, takođe i za centralni dio, odnosno poboljšanje karakteristika elektro-napajanje za Podgoricu – kazao je Mujević.\n– I 26 trafostanica 20 na nula četiri kV koje će služiti prije svega za kompletnu infrastruktura autoputa, za napajanje svih sistema rasvjeta i svih upravljačkih sistema autoputa i služiće za elektro napajanje svih okolnih sela kroz koje prolazi autoput – precizirao je Mujević.\n– A koristiće i za razvoj sjevernog regiona, prije svega za trajno, odnosno sigurno napajanje skijaških centara koji se rade u Kolašinu, Mojkovcu, Bijelom Polju i u Rožajima – dodao je Mujević.\n– Očekujem ogromno interesovanje vezano za samo izvođenje radova na ovoj investicije, ali smatram da je crnogorska operativa, ukoliko su udruži, spremna da iznese ovaj posao, jer se radi u kratkom roku od 12 mjeseci koji ne može biti produžavan – kazao je Mujević.


Liberali neće podržati rebalans budžeta\nNapisano 01 jul 2013 .\nLiberalna partija LP najvjerovatnije u Skupštini Crne Gore neće podržati Vladin prijedlog rebalansa budžeta, dok manjinske stranke još nijesu zauzele stav povodom toga.\nTako uz protivljenje opozicije i Socijaldemokratske partije, Demokratska partija socijalista za taj dokument trenutno može da računa samo na podršku svojih 30 poslanika, piše Dan.\nDa LP skoro izvjesno neće stati uz DPS pri izglasavanju rebalansa budžeta kojim se žele na teret građana pokriti dugovi Kombinata aluminijuma za neplaćenu struju, za Dan je potvrdio lider i poslanik te partije Andrija Popović.\n„Prijedlog rebalansa budžeta još nijesmo zvanično dobili, tako da ću ga tek kada stigne u skupštinsku proceduru detaljnije komentarisati. Ovo što znamo iz medija jeste da je predloženi rebalans budžeta vezan za veliki trošak koji je građanima Crne Gore\nnametnuo Kombinat aluminijuma Podgorica. Još od 2008. godine mi tvrdimo da će KAP uništiti Crnu Goru. Nije bilo potrebno veliko ekonomsko znanje da se nasluti ovo do čega su doveli problemi sa KAP-om. Vidjećemo kad u Skupštinu stigne materijal, ali ne vjerujem da će Liberalna partija podržati rebalans budžeta“, poručio je Popović.\nNeizglasavanje rebalansa budžeta, imajući u vidu odnos snaga u Parlamentu i već saopštene stavove parlamentarnih stranaka, logično bi trebalo da rezultira padom Vlade. Sa ovakvim stavom saglasan je i predsjednik Liberalne partije.\n„Po logici stvari ako neusvajanje budžeta znači pad Vlade, isti princip treba da važi i za neizglasavanje rebalansa. Ali, o tome neka razmišljaju oni koji čine Vladu“, zaključio je Popović.\nRebalans budžeta, usvojen na sjednici Vlade, predviđa prebijanje dugova između države, KAP-a i Elektroprivrede Crne Gore za neplaćenu struju u iznosu od 61 milion eura, kao i novo zaduženje od čak 102 miliona.\nPredstavnici Bošnjačke stranke, Hrvatske građanske inicijative i Force u Skupštini Crne Gore saopštili su da još nemaju zvanične partijeke stavove povodom glasanja o rebalansu budžeta.\n„Rano je za tu priču. U BS-u nijesmo još donijeli stav povodom rebalansa budžeta. Kad prijedlog rebalansa bude upućen u skupštinsku proceduru moći ćemo komentarisati“, kazao je šef poslaničkog kluba BS-a Almer Kalač.\nI Ljerka Dragičević (HGI) najavljuje da njena partija tek treba da donese odluku da li će glasati za rebalans.\n„U utorak ćemo imati sjednicu Središnjeg odbora i donijećemo zaključak u vezi sa rebalansom budžeta, kao što uvijek činimo kad se radi o ovako krupnim pitanjima“, istakla je ona.\nKonačan stav o rebalansu budžeta nemaju za sada ni u Forci.\n„Kad dobijemo zvanično predlog rebalansa budžeta, zauzećemo stav na partijskim organima“, najavio je poslanik Force Genci Nimanbegu.


Iska crveni pasulj salatni 410g limenka cena akcija Srbija\nEPonuda > Hrana > Konzervirana hrana > Povrće i voće u tegli i konzervi > Pasulj > Iska Pasulj\nIska crveni pasulj salatni 410g limenka cene\ncena 189,00 din | prodavnica (1)\nTrenutno nemamo slike za Iska crveni pasulj salatni 410g limenka\nEPonuda nije internet prodavnica već Vam omogućava da brzo i lako nađete Iska crveni pasulj salatni 410g limenka po najjeftinijoj ceni. Naš cilj je da kupci budu što bolje informisani o ponudi Iska crveni pasulj salatni 410g limenka na tržištu Srbije. Vrlo lako nalazite željeni proizvod za kategoriju Pasulj cene, ne morate da lutate od sajta do sajta za Iska Pasulj, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Iska crveni pasulj salatni 410g limenka sa PRODAVCEM. EPonuda ne može da garantuje potpunu tačnost specifikacije i slika za Iska crveni pasulj salatni 410g limenka. Pre kupovine, podatke za Iska crveni pasulj salatni 410g limenka proverite na sajtu PROIZVOĐAČA.


Drecun: Vlada u Podgorici pokazala da ima snage da odbrani red i mir - Izazov\nDrecun: Vlada u Podgorici pokazala da ima snage da odbrani red i mir\nRadio-televizija Srbije\t 6. septembra 2021. 08:39\nDogađaji na Cetinju uoči ustoličenja mitropolita crnogorsko-primorskog Joanikija bili su napad "instruisan od strane bivšeg režima na čelu sa aktuelnim predsednikom Milom Đukanovićem koji umesto da brani državu pokušava da odigra na istu kartu na koju igra već dve decenije, a to je mržnja prema SPC i udar na Srbiju", rekao je za RTS Milovan Drecun.\n"Ako je tačno da su neki hteli da i snajperima spreče ustoličenje mitropolita onda to govori koliko je bivši režim spreman daleko da ide", rekao je Drecun.\nJučerašnji čin je pobeda mudrosti, a ne sramotni čin kako to Milo Đukanović kaže, jer je izbegnuta mogućnost sukoba, navodi Drecun.\n"Crnogorska država je pokazala da ima snage da se izbori sa ovakvim tendecijama. Srbija se ne meša u unutrašnje stvari Crne Gore, ali stoji na strani i snažno podržava srpski narod u Crnoj Gori", naglasio je Drecun.\nDrecun smatra i da će se politička borba u Crnoj Gori zaoštravati u narednom periodu, ali da je Vlada u Podgorici pokazala da ima snage da odbrani red i mir.\nPriština odbacila Vašingtonski sporazum\nGodinu dana je isteklo od moratorijuma na lobiranje Prištine i Beograda koji je bio deo sporazuma potpisanog u Beloj kući.\n"Oni su već tražili nova priznanja i podršku međunarodne zajednice za to. Od Beograda je traženo da ispoštuje Vašingtonski sporazum što je i učinjeno, dok Priština odbacuje taj sporazum i videće se kako će Vašington reagovati na to", rekao je Drecun.


Beta 19. novembra 2021. 20:45\nUčesnici tribina „(Lažna) opozicija i (lažni) izbori“ saglasili su se da se sledeće godine u Srbiji ne održavaju izbori i da za njih nema osnovnih uslova, ali su izneli različita mišljenja o tome da li na njima treba učestvovati.\nLider pokreta Oslobodjenje Mladja Djordjević izjavio je da pokret od svog nastanka govori da se mafija ne pobedjuje na izborima i da su dosledni i trenutno jedini u zemlji koji kažu da u ovome što se zove izbori neće učestvati.\n„Nemamo razumevanja za one koji će izaći jer time daju legitimitet i pomažu izdaju i pljačku Srbije. Smatramo da svakim davanjem legitimiteta častimo mafiju jer na vlasti je mafija koja je zarobila Srbiju“ rekao je Djordjević i dodao da Oslobodjenje želi da se približi onima koji ne žele ni sada da izadju na glasanje.\n„Vučić će poniziti sve koji izadju na izbore“, rekao je Djordjević.\nPolitički analitičar Boban Stojanović izjavio je da 2022. godine u Srbiji neće biti izbora, jer je ovo što se sprema kao, kako je naveo „trka na 100 metara gde oni kreću od devedesetog metra, a nama su vezane noge i pucaće na nas“.\n„Aleksandar Vučić će pobediti u prvom krugu predsedničkih izbora i osvojiti mnogo više od 126 mandata u Parlamentu“ rekao je Stojanović i ponovio tezu da kada bi se kao protivkandidat Vučiću pojavio Isus lično, Vučićevi mediji bi ga satanizovali, a vernike bi naterali da se odreknu vere.\n„Konstantno u istraživanjima imamo da Vučić ima podršku od 45 do 50 posto, ali onih koji su protiv ima 35 do 40 posto što je veoma blizu i važno da se animiraju nekom pobedom“, rekao je Milenković.


MILOŠEVIĆ: OGROMAN PRILIV PACIJENATA U BEOGRADSKE BOLNICE | SRNA\nBEOGRAD, 8. JULA /SRNA/ - Zamjenik direktora Infektivne klinike u Beogradu Ivana Milošević izjavila je da je u posljednja 24 časa u beogradske bolnice primljeno 144 oboljelih od virusa korona i upozorila da će, ako se ne budu poštovale mjere zaštite i ovakav trend nastavi, doći u situaciju da neće moći da zbrinu sve pacijente.\nMiloševićeva je navela da je tokom posljednja 24 časa na Infektivnoj klinici pregledano 320 pacijenata, oko 100 u toku noći.\n"Za poslednja 24 časa u bolnice širom Beograda primljeno je 144 oboljelih, u Infektivnu kliniku 12. To znači da kao da smo primili celu Infektivnu kliniku, cele njene kapacitete u roku od 24 časa. Ogroman je priliv pacijenata", izjavila je Miloševićeva za RTS.\nOna je istakla da, otkad je ovo počelo, zdravstveni radnici su prvi put ozbiljno zabrinuti.\n"Sa ovolikim prilivom pacijenata pitanje je koliko ćemo moći da izdržimo. Zato apelujem na sve vaše gledaoce da se maske nose", istakla je Miloševićeva.\nOna je navela da je na intenzivnoj njezi Infektivne klinike 15 pacijenata, na respiratorima 11, šest na invanzivnoj, a pet na neinvazivnoj ventilaciji.\n"Svi bolesnici i oni koji su na invanzivnoj i neinvanzivnoj su potencijalno životno ugroženi. Ima puno mladog sveta, imali smo jednog pacijenta u dubokoj starosti. Pažnju moraju da obrate svi", naglasila je Miloševićeva.


HAŠIM TAČI OTPISAN: U Prištini se očekuju novi pregovarači sa Beogradom! | Najnovije vesti - Srbija danas\n13.09.2019. • 06:44 Srbija Danas/Blic\nStranka Hašima Tačija stoji lošije nego ikada, a ako Zapad zaigra na druge opcije, pregovori oko sudbine KIM mogli bi da se drastično promene, navode mediji.\nKosovski izbori i njihov rezultat, kako sada stvari stoje, na vlast će dovesti nove igrače, a najnoviji rok koji Zapadne države žele da nametnu za postizanje sporazuma oko Kosova je decembar, odnosno kraj godine, prenose mediji.\nTakođe, dodaje se da će biti već formirana vlada u Prištini, a da tek predstoje izbori u centralnoj Srbiji koji bi trebalo da na izvestan način budu verifikacija dogovorenog, odnosno onog sto je vlast postigla dijalogom sa Prištinom.\nDo uspostavljanja ovog zamisljenog tempa može doći i ne samo zbog smene savetnika za nacionalnu bezbednost Džona Boltona, koji je bio blizak ideji da se kosovsko pitanje reši nekom vrstom podele, ili razgraničenja.\nMediji prenose da diplomatski izvor iz Prištine otkriva da se sve vreme razgovara sa gotovo izvesnim budućim pobednicima izbora.\n- Nekadasnja stranka Ibrahima Rugove, DSK, na čijem čelu je Isa Mustafa i Samoopredeljenje Aljbina Kurtija. Trenutno najviše glasova dobiće DSK, Samoopredeljenje, na trećem mestu pokret "Nisma", i AAK Ramuša Haradinaja, a tek na petom PDK Hašima Tačija - prenose mediji.\n- Uvlačenje DSK i njihove kandidatkinje za premijera Vjose Osmani i Aljbina Kurtija u pregovore ne treba uopšte isključiti. To je opcija na kojoj se uporedo radi. Ova opcija se ne posmatra samo u kontekstu pregovora sa Beogradom već bi njihova vlast i podrška značila i slabljenje OVK krila u politici - prenose mediji reči izvora.\nMeđutim, veoma je upitno da li bi DSK i Samoopredeljenje pristali na neki kompromis sa Beogradom ili bi tražili visoku cenu zauzvrat, ukazuje se u tekstu i navodi da se uporedo sa Kosovom pomeraju stvari i u regionu.\nDecembar se pominje kao realan za ulazak Severne Makedonije u NATO, a kako mediji prenose, za sada je pitanje da li se nastoji i da se BIH i Kosovo reše u paketu.\nKosovo Priština Hašim Tači Samoopredeljenje Pregovarački tim Bosna Severna Makedonija NATO


Španija sprema represiju i silu u Kataloniji | WebTribune\nHome IZBOR Španija sprema represiju i silu u Kataloniji\nPrema rečima novinara Vladimira Stankovića, dugogodišnjeg dopisnika iz Barselone, u Kataloniji vlada potpuna neizvesnost. On podseća da je španski premijer Rahoj upozorio Pudždemona da će, ukoliko se Katalonija ne vrati u tokove zakonitosti, upravo njen lider biti odgovoran za primenu Ustava, odnosno preuzimanje uprave nad tim regionom od strane Madrida.\n„Barselona želi da Brisel posreduje na pregovorima sa Madridom jer je Katalonija svesna da u formatu ’jedan na jedan‘ Madridu ne može ništa. Već sada je jasno da će ova situacija imati veoma negativne posledice po Kataloniju. Doduše, pre nekoliko dana mediji su pisali da su premijer Rahoj i lider socijalista Pedro Sančez razmatrali mogućnost reformisanja Ustava kako bi proširili ovlašćenja Katalonije. Međutim, to bi bio veliki ustupak od strane Madrida, i malo je verovatno da će ova ideja zaživeti, iako bi to bila bolja opcija nego aktiviranje Člana 155 Ustava Španije, koji podrazumeva preuzimanje kontrole nad tim regionom od strane španske vlade, jer bi to moglo ponovo da dovede do nasilja. U svakom slučaju, najbolja varijanta je dijalog između Barselone i Madrida pod okriljem EU“, ukazuje Čičin.\n„Sa jedne strane, postoji veliki broji ljudi koje on smatra svojim pristalicama, onih koji su podržali referendum i otcepljenje. Sa druge strane, zdrav razum navodi Pudždemona na zaključak da proglašenje nezavisnosti u trenutnim okolnostima nije pametno, jer je očigledno da mirno otcepljenje nije moguće, i to je Madrid nedvosmisleno stavio do znanja. Niko ne želi novi građanski rat u Španiji, zato lider Katalonije kupuje vreme. Što se tiče španske vlade, njen plan je da smeni regionalnu vladu, jer Madrid računa da će to doprineti smanjenju tenzija u Kataloniji“, primećuje Sazonova.\n„Pudždemonova pozicija nije nimalo laka jer ga sa jedne strane pritiskaju u njegovom domaćem ambijentu, a sa druge strane ima žestoke pritiske iz Madrida i indirektno od strane međunarodne javnosti, s obzirom na to da je malo ko dosad javno podržao nezavisnu Kataloniju. Ono što je maksimum i što katalonska strana pokušava da iskoristi je kritika prekomerne upotrebe sile 1. oktobra za vreme glasanja na tom nelegalnom referendum“, objašnjava Stanković.\nMeđutim, vreme baš i ne ide naruku katalonskim nacionalistima i separatistima, pre svega na ekonomskom planu, jer preko pet stotina firmi je premestilo svoje sedište iz Barselone u druge delove Španije, i postoje jasne indicije da bi Katalonija mogla da uđe u recesiju ukoliko se proglasi unilateralna nezavisnost. Ipak, ova katalonska vlada ne može nazad jer je ona na liniji separatizma i došla na vlast, a ako bi se povukla, izgubila bi poverenje onog dela birača koji su glasali za tu opciju“, zaključuje Stanković za Sputnjik.


► Vukosavljević: Promovisanje slovenskog kulturnog nasleđa vidljivije uz\nNa Međunarodnom kulturnom forumu u okviru kojeg se održava Forum slovenskih kultura, Vukosavljević je rekao da će zajednički koordinisane aktivnosti u vezi sa sertifikacijom kulturnih ruta kod Saveta Evrope doprineti popularizaciji slovenskih kultura u međunarodnim okvirima i boljem međusobnom upoznavanju slovenskih zemalja, saopštilo je Ministarstvo kulture i informisanja.\nVukosavljević, predsednik Upravnog odbora Foruma slovenskih kultura, kazao je na početku Druge međunarodne konferencije "Kulturne rute slovenskog sveta na mapi Evrope" da se o novim, atraktivnim modalitetima predstavljanja slovenskog kulturnog nasleđa u evropskim i svetskim okvirima razgovaralo na prethodnoj sednici Uprave Foruma u Beogradu i dodao da današnja konferencija predstavlja korak napred u tom smislu, navodi se u saopštenju.\n"Tokom sastanka u Beogradu složili smo se da je potrebno intenzivirati kontakte sa evropskim institucijama zaduženim za obrazovanje i kulturu, ali i sa Uneskom kako bismo bili u prilici da kandidujemo što više slovenskog kulturnog nasleđa za Uneskovu listu", kazao je Vukosavljević.\nOn u Sankt Peterburgu predvodi delegaciju Ministarstva kulture i informisanja na Međunarodnom kulturnom forumu koji okuplja 100 zemalja i oko 35.000 učesnika, navodi se u saopštenju.\nNa marginama Foruma Vukosavljević je s ruskim ministrom kulture Vladimirom Medinskim razgovarao o mogućnostima unapređenja bogate saradnje dve zemlje, a sastao se i s direktorom Boljšoj teatra Vladimirom Urinom i predstavnicima Sankt Peterburga.


Požar u Istočnom Sarajevu još uvek nije pod kontrolom, i dalje gori „Energoinvest“ (video) - 11.08.2019, Sputnik Srbija\nPožar u Istočnom Sarajevu još uvek nije pod kontrolom, i dalje gori „Energoinvest“ (video)\nPožar koji je izbio u krugu bivše fabrike „Energoinvest ― RAOP“ u Istočnom Sarajevu i dalje gori. 11.08.2019, Sputnik Srbija\nvesti, svet, video, region\n12:26 11.08.2019 (Osveženo: 13:22 21.09.2021)\n© REUTERS / Albert GeaGorящie lesa v Ispanii\nPožar koji je izbio u krugu bivše fabrike „Energoinvest ― RAOP“ u Istočnom Sarajevu i dalje gori.\nPripadnici teritorijalne vatrogasne jedinice pokušavaju da ga ugase, javlja RTRS.\nStarešina jedinice Njegoš Vukadin rekao je za Radio Republike Srpske da su brojne ekipe na terenu, ali da je požar teško staviti pod kontrolu.\nU pomoć su stigli i vatrogasci iz Federacije BiH, kao i pripadnici vatrogasne jedinice Eufora.\nNačelnik Opštine Istočno Novo Sarajevo Ljubiša Ćosić rekao je da gori jedan objekat i upozorio stanovništvo koje živi u blizini te fabrike da ne provodi vreme napolju zbog dima i njegovih mogućih negativnih posledica.


mesečni horoskop za blizance Archives - Stranica 6 od 6 - Mesečni Horoskop za novembar 2019.\nHome » mesečni horoskop za blizance\nBlizanci – mesečni horoskop za mart 2014.\nMesečni horoskop za mart 2014. za sve Blizance! POSAO Astrološke prognoze za mart 2014. Sunce koje simboliše uspeh, položaj i uticaj je u X prirodnom polju i omogućava da lakše dođete do cilja nego inače. Oni ...[Pročitajte ceo članak]\nBlizanci – mesečni horoskop za februar 2014.\nMesečni horoskop za februar 2014. za sve Blizance! POSAO Astrološke prognoze za februar 2014. Februar je uvertira za mart kada će većina pripadnika ovog znaka postići uspeh u onome čime se bave a samim tim i ...[Pročitajte ceo članak]\nBlizanci – mesečni horoskop za januar 2014.\nMesečni horoskop za januar 2014. za sve Blizance! POSAO Astrološke prognoze za januar 2014. Poslednjih mesec dana mučio vas je nedostatak kontrole nad situacijom, kao i nedostatak samopouzdanja. Reagovali ste na mnoge ...[Pročitajte ceo članak]


Haris Džinović dolazi na 33. Dane piva u Zrenjaninu\nDa li ste znali da je popularni pevač narodne muzike svoju karijeru počeo u sastavu „Sar e Roma“, koji je izvodio romsku muziku? Bavio se i sportom – čak je igrao u sarajevskom „Željezniku“, ali je ljubav prema muzici preovladala. Zanimljivo je da je šešir počeo da nosi sa grupom „Sar e Roma“, a da je brkove poslednji put obrijao u vojsci.\nJedan od najjačih vokala u narodnoj muzici predstavlja jedan i neponovljivi Haris Džinović! Poznat svakoj, pa tako i zrenjaninskoj publici, koja je imala priliku da ga sluša na Danima piva pre nekoliko godina, kada je sve oduševio glasom, pesmama i emocijama koje je probudio u publici, bez obzira na uzrast. Teško je izdvojiti njegove pesme i nazvati ih većim hitovima, jer su sve pesme koje je objavio izazivale pozitivne reakcije publike, ali nije teško prognozirati da će sam koncert biti veliki spektakl.\nZa muštuluk bi Haris pozlatio svakog ko dođe na njegov koncert na zatvaranju 33. Dana piva!


Služba za zapošljavanje Bosansko-podrinjskog kantona Goražde na čelu sa direktoricom Nafijom Hodo, bila je domaćin delegaciji Ministarstva za civilne poslove BiH, koju su činili predstavnici iz Odsjeka za rad i zapošljavanje Slavica Vučić – Vojinović, Hajrija Dautović i Zorica Krsmanović.\nImajući u vidu da je Služba za zapošljavanje BPK Goražde od mnogih relevantnih domaćih i inostranih institucija ocjenjena kao jedna od najefikasnijih službi u BiH, te da ostvaruje zavidne rezultate, Ministarstvo se odlučilo da uputi delegaciju u posjetu Službi za zapošljavanje BPK Goražde.\nRukovodilac Odsjeka za rad i zapošljavanje Ministarstva civilnih poslova BiH, Slavica Vučić – Vojinović je istakla da je cilj posjete da se Ministarstvo upozna sa načinom rada u Službi za zapošljavanje BPK Goražde i njenim pozitivnim iskustvima vezanim za rad, zapošljavanje, posredovanje u zapošljavanju i aktivne politike zapošljavanja.\nTakođe je istakla da je zbog današnje tržišne ekonomije neophodna bolja koordinacija i saradnja sektorskih organa iz oblasti zapošljavanja, obrazovanja i privrede, a sve u cilju obrazovanja i osposobljavanja što stručnijeg kadra koji će biti konkurentan na tržištu rada, te na taj način doprinijeti rješavanju problema nezaposlenosti.\nPomenuta iskustva će pomoći Ministarstvu u sagledavanju cjelokupnog stanja na terenu i shodno tome, donošenju odgovarajućih mjera i politika.\nDirektorica Službe za zapošljavanje BPK Goražde je izrazila veliko zadovoljstvo i zahvalnost da je Ministarstvo civilnih poslova BiH prepoznalo rad i poslovne rezultate Službe.\nIstakla je da će Služba sa svim svojim resursima biti na raspolaganju Ministarstvu u cilju ostvarivanja što boljih rezultata rada, a koji se odnose na smanjenje nezaposlenosti kao opšteg društvenog interesa.


U Bosanskoj Krupi obilaskom spomen-obilježja i šehitluka obilježen 15. april - Dan Armije RBiH - Općina Bosanska Krupa\n31/10/2015 14/04/2015 od Općina Bosanska Krupa\nIsto su učinili i na šehidskim mezarjima u Jezeskom i Pištalinama i na turbetu komandanta 511. slavne bbr. pukovnika Mirsada Crnkića.\nPodsjetimo, Armija RBiH bila je zvanična oružana snaga Republike Bosne i Hercegovine za vrijeme agresije na RBiH. Osnovana je 15. aprila 1992. godine a formirana od jedinica Teritorijalne odbrane BiH i organiziranih dobrovoljaca. Vrhovni zapovjednik bio je predsjednik Republike, a nakon Dejtonskog sporazuma, ARBiH je zajedno sa HVO-om formirala Vojsku Federacije BiH, da bi nakon reforme odbrane bila transformisana u “Bosanske rendžere”, jednu od tri pukovije u okviru Oružanih snaga BiH. Što se tiče strukturnog uređenja, treba reći da je bila sastavljena od korpusa.


Šansa veka: Postaje li Rusija prvi izvozni partner Srbije - 21.12.2017, Sputnik Srbija\nPrivreda Srbije realizovala je izvoz za deset meseci 2017. godine u visini od 832 miliona dolara, uz rast od 27,8 odsto u odnosu na isti period prethodne... 21.12.2017, Sputnik Srbija\n21:20 21.12.2017 (Osveženo: 00:54 26.08.2021)\nPrivreda Srbije realizovala je izvoz za deset meseci 2017. godine u visini od 832 miliona dolara, uz rast od 27,8 odsto u odnosu na isti period prethodne godine, pa možemo da očekujemo da ćemo do kraja godine realizovati preko milijardu dolara izvoza u Rusku Federaciju. To Rusiju činim trećim trgovinskim partnerom Srbije.\nPoseta delegacije Vlade Srbije Moskvi rezultirala je, između ostalog, potpisivanjem niza bilateralnih sporazuma, poput Protokola o izmeni Sporazuma između dve vlade o isporukama prirodnog gasa iz Rusije u Srbiju. Naime, ruska kompanija „Gasprom“ povećaće isporuke prirodnog gasa Srbiji za petnaest procenata u 2018. godini, poručeno je iz Kremlja.\nPotpisana je i Zajednička deklaracija vlada Srbije i Rusije o saradnji u oblasti modernizacije privrede, zatim Memorandum o saradnji u oblasti turizma između nadležnih ministarstava dveju zemalja, a sa Administracijom Kurske oblasti potpisan je Sporazum o uspostavljanju međunarodnih i spoljno-ekonomskih veza u trgovinskoj i ekonomskoj saradnji. Potpisan je i Memorandum o saradnji u oblasti inovacija i tehnološkog razvoja sa ruskom državnom kompanijom „Rostek“.\nProf. dr Milojko Arsić sa Ekonomskog fakulteta u Beogradu za Sputnjik kaže da je Rusija jedan od najvažnijih ekonomskih partnera Srbije, kako po obimu spoljnotrgovinske razmene koju naša zemlja ima sa njom, tako i po obimu stranih direktnih investicija. Zato je, dodaje, važno da se ta saradnja u budućnosti nastavi i produbi.\n„Dobro je da se smanji spoljnotrgovinski deficit koji Srbija još uvek ima sa Rusijom, mada naš izvoz raste brže nego što raste uvoz tokom prethodnih godina. Rusija sigurno u nekim oblastima privrede ima visoke tehnologije, poput proizvodnje naoružanja, kao i u energetici i drugim oblastima, pa bi Srbija sigurno imala velike koristi ako dođe do realizacije nekih zajedničkih investicija, ili ako Rusi direktno investiraju u Srbiju u tim oblastima. To bi značilo otvaranje nekih novih radnih mesta, povećanje proizvodnje, a možda i rast izvoza iz Srbije“, objašnjava Arsić.\nKada je reč o pregovorima o zoni slobodne trgovine Srbije sa zemljama Evroazijske unije, Arsić kaže da je za našu zemlju najznačajnije tržište Ruske Federacije.\n„Međutim, značajna su i ostala tržišta zemalja-članica Evroazijske unije. Sigurno da svaki sporazum o slobodnoj trgovini povećava mogućnost izvoza, a Srbija bi u tom slučaju verovatno u većoj meri koristila prednosti slobodne trgovine, imajući u vidu strukturu naše privrede u odnosu na strukturu njihovih privreda. Međutim, treba podsetiti da su ti sporazumi verovatno privremenog karaktera, jer ako Srbija uđe u Evropsku uniju, kada uđe, ona će praktično morati da raskine sve te sporazume i da uđe u opšti režim spoljnotrgovinskih sporazuma koje EU ima sa drugim zemljama. Međutim, do tada je dobro da imamo što više sporazuma o slobodnoj trgovini, jer je ona jedan od osnovnih pokretača napretka svih privreda“, primećuje Arsić.\nJaroslav Lisovolik, vodeći ekonomista Evroazijske razvojne banke, za Sputnjik kaže da je važno da u procesu formiranja zone slobodne trgovine učestvuju poslovni krugovi, kao i da integracija ide u skladu sa principom „odozdo prema gore“.\n„To znači da realni projekti i investicije treba da stvore temelj za formiranje velikih međudržavnih saveza. U tom smislu, trebalo bi pomenuti i eventualno otvaranje ruskih industrijskih parkova u Srbiji, jer bi to moglo da bude podsticaj za stvaranje zajedničkih preduzeća. Sada postoje svi preduslovi za formiranje zone slobodne trgovine između Srbije i Evroazijske ekonomske unije, jer Srbija već ima slične sporazume sa Rusijom, Belorusijom i Kazahstanom, a sporazumom nisu obuhvaćene samo Jermenija i Kirgizija“, ističe Lisovolik.\nKako kaže, Srbija je svojevrsni prozor u Evropu i most između Evroazijske ekonomske unije i EU.\n„Za Evroazijsku ekonomsku uniju sporazum o zoni slobodne trgovine značio bi prvi korak ka tešnjoj saradnji sa Zapadom, kao što je slični sporazum koji je svojevremeno potpisan sa Vijetnamom značio približavanje tržištima jugoistočne Azije. Što se tiče značaja za Srbiju, režim slobodne trgovine sa evroazijskim državama bio bi dobar podsticaj za razvoj srpske poljoprivrede, a osim toga on otvara i perspektivu izlaska na velika azijska tržišta“, objašnjava Lisovolik.\nDejan Delić, direktor predstavništva Privredne komore Srbije u Ruskoj Federaciji, za Sputnjik kaže da sporazum o slobodnoj trgovini koji naša zemlja ima sa Rusijom srpskim proizvodima daje konkurentnu cenovnu prednost u odnosu na druge uvozne proizvode na ruskom tržištu.\n„Privreda Srbije realizovala je izvoz za deset meseci 2017. godine u visini od 832 miliona dolara, uz rast od 27,8 odsto u odnosu na isti period prethodne godine, pa možemo da očekujemo da ćemo do kraja godine realizovati preko milijardu dolara izvoza u Rusku Federaciju. To Rusiju činim trećim trgovinskim partnerom Srbije, s tim da smo u posmatranom periodu uvezli milijardu i 265 miliona dolara, uz rast od 4,6 odsto. Naravno, Srbija je energetski i sirovinski zavisna i uvozi 60 do 80 odsto energenata i sirovina iz Ruske Federacije. Izuzevši to iz analize, mi u suštini imamo visok suficit u trgovinskoj razmeni sa Ruskom Federacijom“, kaže Delić.\nPrema njegovim rečima, izvoz Srbije u 2017. godini obeležio je plasman poljoprivredno-prehrambenih proizvoda.\n„Oko četvrtinu našeg ukupnog izvoza čine upravo poljoprivredno-prehrambeni proizvodi. Najviše smo izvozili jabuke, kao i tradicionalne proizvode kao što su modne hulahop čarape, ali i hartiju i karton premazan plastikom, kao jedan novi proizvod koji se nije dosad pojavljivao u izvozu, koji smo realizovali u visini od 43 miliona dolara. Tu su i spoljne pneumatske gume, centrifugalne pumpe, lekovi za maloprodaju, a karakteristično je da u svim razmenama proizvoda koje smo dosad realizovali beležimo visok stepen rasta u 2017. godini, što je pre svega uslovila stabilizacija ruske nacionalne valute, tako da za nekoliko godina možemo da očekujemo da će Rusija biti među prvim izvoznim partnerima Srbije, ako ne i prvi“, napominje Delić.\nOvi pokazatelji, uz mnogobrojne posete zvaničnika privrednih i državnih delegacija realizovanih ove godine, daju perspektivu unapređenja saradnje i dalje otvaranje tržišta za srpske proizvode, zaključuje Delić.


Austrijski kancelar: Pri registraciji vakcina nema mesta za geopolitičke tabue - Sputnjik Srbija\n12:35 25 Februar 2021\nAustrijski kancelar: Pri registraciji vakcina nema mesta za geopolitičke tabue\n11:03 04.02.2021 Preuzmite kraći link\nEvropska agencija za lekove (EMA) moraće da razmotri prijave za registraciju ruskih i kineskih vakcina protiv kovida u Evropskoj uniji, po tom pitanju ne bi trebalo da postoje geopolitički tabui, smatra austrijski kancelar Sebastijan Kurc.\n„Prilikom registracije vakcina ne treba da postoje nikakvi geopolitički tabui. Evropska agencija za lekove bi trebalo, naravno, da proveri da li postoji mogućnost da se kineske ili ruske vakcine registruju“, napisao je Kurc na Tviteru.\nAustrijski kancelar je dodao da je u borbi protiv pandemije važna svaka dodatna vakcina – efikasna i registrovana.\n„Ovu pandemiju možemo da pobedimo samo zajedno međunarodnom saradnjom“, dodao je on.\nMinistar zdravlja: Poreklo preparata nije važno\nSa svoje strane, ministar zdravlja Austrije Rudolf Anšober je, govoreći o mogućoj registraciji ruske vakcine „Sputnjik Ve“ (Sputnik V) u EU, izjavio da će biti zadovoljan zbog svake vakcine koja je uspešno prošla verifikaciju Evropske agencije za lekove.\n„‘Sputnjik’... Meni lično je svejedno kako se vakcina zove, mesto proizvodnje i stvaranja. Sve uvek zavisi od kvaliteta koji u Evropi proverava EMA. To znači da vakcine treba da prođu određenu proveru. I obradovaću se svakoj vakcini koja uspešno prođe tu proveru, jer ću znati da je to odlična vakcina“, odgovorio je Anšober na konferenciji za novinare upitan da li će Austrija podržati prijavu za registraciju ruske vakcine „Sputnjik Ve“.\nOn je dodao da Austrija za sada očekuje da se u najskorije vreme odobri vakcina kompanije „Džonson i Džonson“.\nRanije je direktor Ruskog fonda za direktne investicije Kiril Dmitrijev saopštio da je Fond podneo dokumente za registraciju Evropskom lekarskom udruženju, a da bi Evropska unija mogla da odobri upotrebu ruske vakcine „Sputnjik Ve“ početkom marta.\nNaučni časopis „Lanset“ objavio je u utorak rezultate treće faze kliničkih ispitivanja vakcine protiv kovida „Sputnjik Ve“, u kojima se potvrđuje da „Sputnjik Ve“ bezbedna i efikasna vakcina. Tokom treće faze kliničkih ispitivanja, vakcina je pokazala visoku stopu efikasnosti, imunogenosti i bezbednosti. Efikasnost vakcine je veća 91,6 odsto. Vakcina pruža potpunu zaštitu od teških slučajeva kovida 19.\nSputnjik V, vakcina, Austrija


NovaEnergija.net » Goldman Sachs: Globalna finansijska kriza nije završena, sledi treći talas Goldman Sachs: Globalna finansijska kriza nije završena, sledi treći talas – NovaEnergija.net\nGlobalna finansijska katastrofa, koja je počela pre sedam godina kolapsom investicionog bankarstva i tržišta hipotekarnih kredita u SAD, ušla je u treću fazu, navodi tim analitičara banke Goldman Sachs. Treći talas karakterišu veoma niske cene sirovina, usporavanje privrednog rasta Kine i drugih privreda u usponu i niska inflacija na globalnom nivou, navodi analitičar Goldman Sachsa, Peter Oppenheimer, prenosi Business Insider.\nTa tri faktora rezultat su odgovora na prva dva talasa krize (kolaps banaka i evropska dužnička kriza), a sve to deo je takozvanog „dužničkog superciklusa“ iz prethodnih nekoliko decenija.\n„Tako je kriza u zemljama u usponu povezana sa prvim talasom globalne krize. Nakon kolapsa hipotekarnog tržišta u SAD, niske kamatne stope doprinele su rastu kreditiranja, pre svega u Kini. Kada spojite to sa pokušajima Kine da transformiše svoju privredu i sa globalnim padom cena sirovina, dobijete novu krizu“, navodi banka.\nGoldman Sachs: Globalna finansijska kriza nije završena, sledi treći talas was last modified: October 15th, 2015 by Žikica Milošević\ngoldman sachskrizansltoptreći talas


Bečka energetska mreža investira u budućnost - Akta.ba\n14.12.2020. 14:49 / Izvor: Akta.ba\nViše od dva miliona ljudi u Beču i okolini može se osloniti na pouzdano napajanje električnom energijom jer je ono, sa 99,99 posto sigurnosti napajanja, pouzdanije nego bilo gdje drugo u Evropi. Da bi tako ostalo, Bečka energetska mreža "Wiener Netze" započela je izgradnju nove trafostanice kod luke Albern koja bi trebala biti završena do 2023. godine.\n"Ulaganja Bečke energetske mreže također su važna ako imate u vidu razvoj cijele regije izvan energetske budućnosti, mreže su također pokretač ekonomskog rasta, stvaraju radna mjesta i omogućavaju održive projekte", objašnjava član gradske vlade zadužen za privredu Peter Hanke.\nBečka energetska mreža "Wiener Netze" najveći je austrijski kombinirani mrežni operater za distribuciju električne energije, plina, daljinskog grijanja i telekomunikacije sa više od dva miliona korisnika u Beču, dijelovima Donje Austrije te Gradišće. Godišnja ulaganja za održavanje i proširenje mreža su veća od 300 miliona eura, saopćio je Eurocomm-PR Sarajevo.


"Odluka je bila teška jer se u Veclaru osećam neverovatno dobro. Počašćen sam što mi je ponuđen novi ugovor, ali moram da mislim ono što je najbolje za mene, moju porodicu i pre svega moje telo. Dugogodišnje igranje na vrhunskom nivou ostavilo je trag i morate da znate kada je pravo vreme za kraj", rekao je Balić.\nOn će posljednju takmičarsku utakmicu odigrati 5. juna protiv Gepingena u nemačkom prvenstvu, a nakon toga dobiće funkciju kordinatora u Rukometnom savezu Hrvatske.\nBalić je karijeru počeo u Splitu, a igrao je i za Metković, Portland San Antonio, Zagreb i Atletiko Madrid.\nSa selekcijom Hrvatske osvojio je devet medalja, od kojih zlatnu i bronzanu na Olimpijskim igrama (2004. i 2012), zlato i dva srebra na Svetskom prvenstvu (2003, 2005. i 2009), dva srebra i bronzu na šampionatu Evrope (2008, 2010. i 2012) i zlato na Mediteranskim igrama (2001).\nBalić je od 2003. do 2007. na pet uzastopnih velikih takmičenja bio najkorisniji rukometaš turnira, dok je 2003. i 2006. godine proglašen za najboljeg igrača sveta.\nBalić je 2010. godine izabran za najboljeg rukometaša svih vremena u izboru posetilaca sajta Svetske rukometne federacije (IHF).


Redžepi potvrdio otkaze srpskim komandirima – Informer\nBivši komandiri odbili naredbu o rotaciji radnih mjest, nakon čega su dobili rješenje o otkazu.\nMinistar unutrašnjih poslova Kosova Bajram Redžepi odbio je danas žalbe na rješenja o otkazu trojice bivših komandira policijskih stanica na sjeveru Kosova.\nMinistarstvo unutrašnjih poslova (MUP) Kosova je saopštilo da je Redžepi potvrdio otkaze bivšem komandiru policijske stanice u sjevernom dijelu Kosovske Mitrovice Bratislavu Kragoviću, bivšem komandiru na administrativnom prelazu Brnjak Zoranu Miljkoviću i Radomiru Radosavljeviću koji je bio zadužen za obezbeđenje suda u Mitrovici.\nU saopštenju se navodi da će MUP uskoro raspisati konkurs kojim će policajci iz srpske zajednice biti zamijenjeni.\nRanije je MUP Kosova odbio žalbu na rješenje o otkazu bivšem komandiru policijske stanice u Zvečanu Nenadu Đuriću.\nBivši komandiri policijskih stanica na sjeveru Kosova početkom jula su dobili otkaze, odbivši prethodno naredbu o rotaciji radnih mjesta. Nakon što su im uručena rješenja o otkazu sa posla, komandiri su uložili žalbe MUP-u Kosova.


Završeno snimanje filma „Izolacija“ reditelja Marka Backovića - Kulturni kišobran\nSinopsis: Jovan je mladi biolog pun entuzijazma koji iznenadno dobija dobro plaćeni posao nadgledanja migracija životinja u šumi. Na udaljenoj planini, daleko od civilizacije, smešten u drvenoj kolibi preuređenoj u naučnu stanicu, njegov posao je da vodi računa o održavanju kamera koje snimaju divlje životinje. Na snimcima se u jednom trenutku pojavljuje misteriozni čovek za koga Jovan počinje da sumnja da ga uhodi. Kako vreme u izolaciji bude odmicalo, Jovan će biti svedok noćnih poseta, čudnih telefonskih poziva i neobjašnjivih zvukova koji će početi da bude njegovu paranoju i strah. Suočen sa nejasnom pretnjom vodiće unutrašnju borbu sa samim sobom u kojoj neće biti siguran da li je ono što mu se dešava realnost ili plod straha. Počeće da preispituje svoju odluku ostanka u šumi. Tačka njegovog mentalnog pucanja biće situacija kada bude video ubistvo u šumi…\nFilm, Izolacija, marko backović


INTUICIJA - ŠTA SVE PAS MOŽE DA OSETI KOD LJUDI - Moj ljubimac\nNaslovnaINFOINTUICIJA - ŠTA SVE PAS MOŽE DA OSETI KOD LJUDI\nPsi poseduju mnogo istančanija čula u odnosu na ljude, a mnogim vlasnicima se čini da njihovi četvoronožni drugari poseduju i specijalno čulo kojim predosećaju mnoštvo stvari kojih mi ljudi nismo ni najmanje svesni.\nNeke od stvari koje psi mogu osetiti svojom intuicijom su svima poznate, a neke vas mogu iznenaditi:\nRaspoloženje – Psi su više nego sposobni da osete ljudsko raspoloženje. Ukoliko je vlasnik pod stresom, i njegov pas će biti ili će postati vidno nametljiviji i želeti da provodi više vremena sa vlasnikom ukoliko je on tužan. Takođe, brojni treneri pasa su prijavili da su uočili razliku u rezultatima dresure u zavisnosti od trenutnog raspoloženja trenera.\nPažnja – Psi uvek tačno znaju kada je vlasniku pažnja negde drugde, oni su vrlo inteligentni i znaju kada mogu da naprave neki „bezobrazni“ potez. Najbolji primer ovoga je krađa vašeg ukusnog sendviča sa stola, dok ste vi gledali na drugu stranu.\nNejednakost – Prema jednom nedavno sprovedenom istraživanju, gde su istraživači uparili dva psa i zadali im identičnu zapovest a jednog psa nagradili poslasticom a drugog nisu, rezultat je da je pas koji nije dobio poslasticu kasnije ignorisao istraživača. Pas koji nije nagrađen, je vrlo brzo prestao da izvršava zadatu komandu dok je drugi nastavio da obraća pažnju na istraživača. Upravo zbog ove pseće osobine, vlasnicima više ljubimaca se savetuje da sve svoje ljubimce uvek hrane u isto vreme kako se ni jedan ne bi osetio zapostavljeno i manje vredno.\nBolest – Postoje brojna istraživanja kojima je dokazano da psi imaju mogućnost da nanjuše stepen raka kod ljudi, i to putem uzoraka iz krvi. Lekari se nadaju da će u budućnosti moći da pronađu način da se još više oslanjaju na pseći njuh radi još efikasnijih testiranja raka.\nLaž – Prema jednom japanskom istraživanju psi imaju sposobnost da ne veruju ljudima koji lažu. Pas će prepoznati lažljivca i situaciju kada je prevaren i naučiće da dalje ne veruje osobi koja ga je prevarila.\nPrethodni tekstBRAČNI PAR IZ BEOGRADA BRINE O 13 LJUBIMACA (VIDEO)\nSledeći tekstMERLIN – NAMRGOĐENI RAGDOL


Globalno zagrevanje smanjiti ispod 2 stepena Celzijusa do 2100. godine | Energetski portal Srbije\nOd 24. do 31. oktobra 2014. godine u Kopenhagenu u Danskoj održan je Međuvladin panel o klimatskim promenama. Na ovom panelu usvojen je izveštaj u kojem je zaključeno da se do 2100. godine moraju zaustaviti skoro sve emisije štetnih gasova.\nGeneralni sekretar Ujedinjenih nacija gospodin Ban Ki Mun izjavio je da ako planeta sada krene u borbu protiv klimatskih promena postoji mogućnost za izgradnju boljeg i održivog sveta. Takođe je pozvao sve kompanije da smanje investicije u fosilna goriva.\nU izveštaju je navedeno da je ljudski uticaj odgovoran za globalno zagrevanje, i da ako se ne preduzme nešto odmah 2100. godine će zemljina kugla biti toplija za 4 stepena Celzijusa. Kao rezultat povećanja temperature može doći do izumiranja vrsta i nestašice hrane. Navedeno je i nekoliko mogućih načina kako se globalno zagrevanje može održati ispod 2 stepena Celzijusa do 2100. godine. Neki od mogućih načina su i iskorišćenje samo dela rezervi fosilnih goriva, smanjenje emisije ugljen dioksida u atmosferu i veće korišćenje obnovljivih izvora energije.\nIzveštaj sa sednice održane u Kopenhagenu objavljen je 2. novembra 2014. godine, a na njemu je radilo oko 800 naučnika iz celog sveta.\nSledećeg meseca biće održana konferencija u Limi na kojoj bi trebalo da bude napravljen nacrt ugovora o smanjenju ugljen dioksida koji bi trebalo da bude ratifikovan godinu dana kasnije u Parizu, a kao polazna tačka poslužiće upravo izveštaj iz Kopenhagena.


Neofyton zvanicni zastupnik mašina za brizganje plastike WINTEC by Engel\nSa tradicijom od 28 godina, odlicnim renomeom, profesionalnom servisnom podrškom i izuzetnim poslovnim rezultatima na 8 svetskih tržišta, kompanija Neofyton je od strane kompanije Engel odabrana da bude zvanicni zastupnik proizvodaca mašina za brizganje plastike WINTEC za našu regiju (Srbija, Hrvatska, Bosna i Hercegovina, Makedonija, Crna Gora).\nBrend WINTEC je u 100% vlasništvu austrijske kompanije ENGEL, svetskog proizvodaca broj 1, sa kojim kompanija Neofyton ima uspešnu saradnju vec 11 godina.\nNajmoderniji proizvodni pogon kompanije WINTEC nalazi se u mestu Changzhou u Kini. Kompanija je osnovana je 2013. godine i vec je stekla izuzetan renome i pozitivnu reputaciju medu korisnicima što pokazuje i cinjenica da Wintec uspešno posluje i plasira mašine za brizganje i na najzahtevnijim tržištima Sjedinjenih Americkih Država, Meksika, Kine i Rusije.\nSa Austrijskim dizajnom, razvojem i inženjeringom, WINTEC linija proizvoda osim veoma prihvatljivih cena nudi i prednost Engel višedecenijske ekspertize, "khow-how"-a i liderske pozicije u industriji brizganja plastike.\nProjekti i proizvodnja po evropskim standardima omogucavaju WINTEC-u da ponudi mašine za jednokomponentno brizganje plastike. Ova proizvodna linija nudi benefite citave decenije strucnog rada na brizganju plastike: najpouzdanije i najefikasnije mašine sa produženim radnim vekom. Kao brend u 100% vlasništvu ENGEL-a, WINTEC omogucava visok standard kvaliteta cele grupe. Vodecu post-prodajnu servisnu podršku garantuje lokalna servisna mreža i sopstveni lager rezervnih delova.


Vrhunski kvalitet – od zrna do šoljice - Julius Meinl\nVrhunski kvalitet – od zrna do šoljice\nMi u kompaniji Julius Meinl posvećujemo veliku količinu vremena i truda kako bi se osigurao vrhunski kvalitet naših kafa. Naša kontrola kvaliteta primenjuje se na svakom nivou celokupnog lanca snabdevanja.\nPriča o uspehu počinje u zemlji porekla gde imamo direktne kontakte s uzgajivačima, što nam omogućava da pažljivo odaberemo idealnu sirovu kafu. Postoji mnogo faktora koji igraju značajnu ulogu u izboru pravih zrna: region, nadmorska visina, vlažnost vazduha, zrelost samog ploda, kao i doba godine. Naši kupci i degustatori primenjuju najviše standarde kvaliteta. Naša uobičajena mešavina sastoji se od arabika zrna s velikih visina i robusta zrna vrhunskog kvaliteta vodećih svetskih plantaža kafe.\nPošto dospe u pogon za prženje, sirova kafa prolazi strogu kontrolu kvaliteta. Tada naši stručnjaci za prženje i mešanje u Beču i Vićenci primenjuju svoja znanja i stručnost. Nakon prženja sprovodi se još jedna kontrola kvaliteta: elektronskim putem se proverava svako zrno i to po hiljadu zrna u minutu.Zatim se kafa pakuje u hermetički zatvorene kesice kako bi se očuvala dugotrajna svežina. Stalne degustacije i provere sirove i pržene kafe garantuju da samo najbolja zrna mogu da završe u vašoj šoljici.\nIntenzitet prženja je važan za optimalnu pripremu kafe.\n…intenzivna aroma, veća kiselost, više punoće na nepcima – pogodna za filter kafu\n…oslobađa najfinije delove svakog zrna, aromatična, karamelizovana, nešto manje kisela – pogodna za tipične recepte bečkih kafa\n…oštra, jače karamelizovana, jačeg i intenzivnijeg ukusa – pogodna za espresso\nPronađite svoju kafu\nPržena kafa, u zrnu ili mlevena, veoma je osetljiv proizvod. Da bi kafa bila zaštićena od vazduha, mirisa, vlage, toplote i svetlosti, Julius Meinl pakuje svoju kafu u hermetički zatvorene folije odmah nakon prženja. Mlevena kafa se vakuumira, dok se zrna pakuju u kesice s jednosmernim ventilom, što omogućava gasovima od prženja da izađu a sprečava vazduh da prodre unutra. Kafa bi trebalo da se čuva na hladnom i suvom mestu.\n“Kafa sme da dođe u dodir s toplotom samo tri puta – prvi put na plantaži, drugi put tokom prženja i treći put tokom kuvanja.”\nJulius Meinl kontrola kvaliteta


Polovni Loglift kamioni sa kranom oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Kamioni > Kamioni sa kranom > Loglift\nPolovna Loglift kamioni sa kranom na prodaju\nOvo su rezultati pretrage polovnih Loglift kamioni sa kranom mašina koje su za prodaju. Loglift kamioni sa kranom oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Loglift kamioni sa kranom u Brend sekciji.\nOvde je kompletna lista polovnih Loglift kamioni sa kranom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Loglift kamioni sa kranom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Loglift kamioni sa kranom koje Vas interesuju.


NOVI SAD – Narodni poslanici Lige socijaldemokrata Vojvodine Olena Papuga i Karolj Čizik bili su i ove godine, kao i prošle – jedini državni funkcioneri iz Srbije u Memorijalnom centru Potočari kod Srebrenice gde je 11. jula obeležena 18. godišnjica od stravičnog zločina kad je u tom mestu ubijeno više od 8.000 muslimana.\nNije potrebna pozivnica\nOlena Papuga za Slobodnu Vojvodinu podseća da ligaši godinama odlaze u Srebrenicu i najavljuje da će svake godine neko odlaziti da bar tako oda počast stradalima.\n– Kao i dosad, mi smo bili jedini predstavnici Srbije i treba da se zapitamo zašto je to tako. Pozivnicu nismo dobili, kao što je niko i ne dobija. Da bi neko prisustvovao obeležavanju godišnjici stradanja srebreničkih žrtava, dovoljno je samo da se prijavi Memorijalnom centru – istakla je Olena Papuga i dodala da je komemoraciji prisustvovao velik broj predstavnika ambasada iz celog sveta, Evropske unije i Ujedinjenih nacija.\nSrbija da se suoči sa prošlošću\n– Da u Srbiji nije izostala lustracija, danas bismo sigurno znali ko su bili nalogodavci i inspiratori genocida u Srebrenici. Najstrašnijeg zločina i masakra kakav se u Evropi nije dogodio od Drugog svetskog rata – saopštila je Liga socijaldemokrata Vojvodine i pozvala sve poslanike i državne funkcionere da bar 11. jula, na godišnjicu stradanja 8.000 srebreničkih žrtava, iz poštovanja prema njima, ne polemišu da li je u Srebrenici bilo genocida ili zločina i da bar tog dana prihvate da je Međunarodni sud pravde to definisao kao genocid.\n– Pune 23 godine LSV insistira da se Srbija suoči sa svojom prošlošću i sa zločinima koji su činjeni u njeno ime jer smatramo da je to jedini dobar put u pravcu istinskog pomirenja u regionu – napominje se u saopštenju.\nDeklaracija da uđe u udžbenike\nIstaknuto je da je, pre nego što je 2010. godine Narodna skupština usvojila Deklaraciju o Srebrenici, Liga triput podnosila takve deklaracije. Prvu krajem juna 2005. godine u Skupštini Vojvodine, narednu u Skupštini Srbije marta 2007. godine, a zatim i jednu rezoluciju januara 2009. godine. LSV je apelovala na sve nadležne institucije i funkcionere da Deklaraciju o Srebrenici koju je parlament usvojio 2010. godine uvrste u udžbenike i nastavni program škola u Srbiji.\n– Kada je 2005. godine Bojan Kostreš odao poštu žrtvama u Srebrenici, kao tadašnji predsednik Skupštine AP Vojvodine i prvi državni funkcioner ove zemlje koji je otišao u Potočare, na vencu koji je položio pisalo je: „Da se ne zaboravi, da se ne ponovi“. Sigurni smo i da se, bude li Deklaracija u udžbenicima, takva strahota neće zaboraviti i neće ponoviti – zaključeno je u saopštenju.


Dodeljeni ugovori za realizaciju projekata - Forum mladih sa invaliditetom\nHome / Digitalna i medijska pismenost / Dodeljeni ugovori za realizaciju projekata\nUručivanje ugovora o dodeli bespovratnih sredstava za 5 udruženja u okviru konkursa : “Aktivno uključivanje mladih sa invaliditetom/hendikepom u aktivnosti civilnog društva”, održano je u Beogradu, 24.januara 2020.godine, u organizaciji Foruma mladih sa invaliditetom.\nOvom prilikom uručeni su ugovori potpisani između Foruma mladih sa invaliditetom i 5 udruženja kojima su odobreni projekti u okviru grant šeme projekta “Digitalna i medijska pismenost mladih sa invaliditetom/hendikepom”, koji se realizuje u okviru programa Evropske unije “Civil Society Facility and Media Programme 2016-2017”. Lokalni projekti će biti realizovani u oblasti unapređenja građanske participacije mladih sa invaliditetom/hendikepom u lokalnoj zajednici, putem korišćenja digitalne i medijske pismenosti.\nOvom prilikom je realizovana i implementaciona radionica za sve grantiste, kako bi se prisutni upoznali sa pravima i obavezama prilikom sprovođenja i izveštavanja projekata finansiranih od strane Evropske unije.\nRadionicu su realizovali predstavnici Foruma mladih sa invaliditetom i partnersko Udruženje studenata sa hendikepom, dok je prisutnima prezentovan i Vodič za vidljivost projekata koje EU finansira u Srbiji, od strane EU Info Centra.\nLokalni projekti će biti realizovani u periodu januar-jun 2020, a listu projekata možete pogledati ovde.\nPoziv za radionicu “Priprema za razgovor za posao”


Izvor: Radio Televizija Vojvodine, 31.Okt.2018, 00:36\nPredsednik Srpske akademije nauka i umetnosti (SANU) Vladimir Kostić izjavio je da je potrebno pokrenuti novi dijalog o Kosovu, sa većim stepenom tolerancije, koji ne bi bio javan, i u kojem bi Akademija dala stručnu i naučnu podršku, dok bi političku odluku trebalo da donesu institucije političkog sistema.\nPredsednik SANU jen za TVN1, istakao da Akademija nije partijska organizacija u kojoj bi se, po principima demokratskog centralizma, izglasao stav o Kosovu kojeg bi se >> Pročitaj celu vest na sajtu Radio Televizija Vojvodine << svi kasnije držali, ali da bi, ukoliko bi morao da oceni šta je preovlađujuči stav u SANU, rekao da to nije ni primitivni patriotizam, ali ni olako brisanje papirom ljudi koji žive na Kosovu i kulturnog nasleđa koje tamo imamo.\n"Moje mišljenje ne mora da bude tačno, ali sam ga izrekao sa punom odgovornošću i treba da ostane zapisano", kazao je Kostić precizirajući da je on lično protiv statusa kvo, jer po njegovom mišljenju, on ne ide u prilog Srbiji.\n"Bojim se da bi to postalo takmičenje političkog nadgurnjavanja (...) U svim ovim diskusijama imam utisak da politički akteri - pljuvaće me, i treba da me pljuju - više razmišljaju o sebi, nego o Srbiji. Hajde da stavimo Srbiju na prvo mesto", kazao je on.\n"Danas sam čuo Aleksandra Vučića da je svoj predlog izrekao u Briselu, a da to nije prihvaćeno. Bojim se da to ovde nije objašnjeno do kraja. Narod nije rekao poslednju reč, a nije ni mogao ni da kaže, jer nema elementarne informacije", ukazao je predsednik SANU.\n"Da li Srbija zna šta hoće, kuda ide i šta su crvene linije? Bojim se da ne zna. Trebalo bi da se počne sa novim razgovorima, sa nekakvom većom energijom međusobne tolerancije", predložio je on.\nVesti-online.com: Predsednik SANU traži novi dijalog o Kosovu van javnosti\nIzvor: Kurir, 31.Okt.2018\nKostić je rekao da je protiv statusa kvo u južnoj srpskoj pokrajini, jer on ne ide u prilog Srbiji


Uprkos izbegličkoj krizi, bezbednosna situacija stabilna\nMinistar unutrašnjih poslova Nebojša Stefanović je danas izjavio da je, uprkos izbegličkoj krizi, bezbednosna situacija u Srbiji potpuno stabilna.\n„Situacija je stabilna, ljudi mirno prolaze kroz zemlju, a krivična dela čine samo oni koji žele da izbeglice prebace preko zelene granice. Zbog toga su od početka godine uhapšene 854 osobe, a medju njima je bilo i policajaca“, rekao je Stefanović na konferenciji za novinare u Srpskoj naprednoj stranci, čiji je funkcioner.\nStefanović je kazao da vlasti neće dozvoliti kriminalne aktivnosti i ocenio da je u tom pogledu Srbija „jedan od lidera“ u Evropi.\nOn je podsetio da je do sada kroz Srbiju prošlo 120.000 izbeglica, od kojih je samo 500 zatražilo azil, ali su i neki od njih već otputovali.\n„Mi imamo kapacitet da primimo 1.000 azilanata, a u Srbiji ih je ostalo 250“, rekao je Stefanović.\nMinistar je rekao da Srbija čeka da čuje šta je plan Evrope za priliv izbeglica.\nStefanović, koji je i potpredsednik Srpske napredne stranke (SNS), rekao je i da će Predsedništvo te stranke u petak, 11. septembra, razmotriti mere Vlade Srbije. Stefanović je rekao da će Predsedništvo SNS „raspravljati o merama koje Vlada preduzima da bi dala odgovore na teška pitanja, poput isplate plata“.\n„SNS će nastaviti privatizaciju i reforme javne uprave i javnih preduzeća“, rekao je on.\nStefanović je kao dobre ocenio rezultate Elektroprivrede Srbije i Železnica Srbije.\n„Narednih nekoliko meseci ćemo intenzivno raditi kako bi se Srbijagas restrukturirao i postao uspešno preduzeće“, rekao je Nebojša Stefanović i najavio da u Srbijagas dolaze eksperti iz Svetske banke.\nStefanović je najavio da će Skupština SNS u januaru iduće godine analizirati rad stranačkih funkcionera u izvršnoj vlasti, i rekao da očekuje značajne kadrovske promene.


droljizam: List of All-Stars\nList of All-Stars\nNa istom spisku!\nMohamed Ali i ja :)))))\nPreduzeće ima svoju Akademiju, organizaciju unutar koroporacije za obuku zaposlenih. Određen broj kurseva je obavezan, ostatak dobrovoljan. Nastava je skroz online, tokom koje se skupljaju poeni raznim aktivnostima, da bi se na kraju takođe online polagao finalni test. Kao u školi, ako padneš ajd opet :) Ti obavezni/osnovni se odnose na istorijat kompanije, organizacionu strukturu, poslovnu politiku, etiku, zaštitu na radu, sigurnost itd. Pored njih ima i gomilica drugih koji pružaju mogućnost unapređenja eng. jezika, te obuke za konkretne poslovne procese, usavršavanje pro veština iz silnih oblasti. Fino zamišljeno...\nListen to your Wilde side\nSomething, someone, somewhere...\nAccept the light\nNije svako veče Badnje\nFalus infinitum cum eiaculari\nI'm just another snowman...\nLana je imala muža\nTi si osmjeh što korača\nNe za te nije covek kao ja...\nSeptembar sa zakasnjenjem\nJebala te kuhinja\nNovembar dar mar\nSvinja, iliti sta jedes to jesi\nBrisanje karaktera u toku...\nZavuci se pod moje rame...\nJos jedan dan Ivan Arsića\nZašto, jeboh te, zašto


Mebijus je ovdašnjoj publici najpoznatiji po naslovima kao što su Inkal i Bluberi. Mebijusu nije strano ni crtanje superheroja. On je sa Sten Lijem 1988. uradio Silver Surfer: Parable, mini serijal od dva broja koji je 1989. osvojio Ajznerovu nagradu za najbolji ograničeni seirjal.\nNjegov rad sa superherojima sem izuzev pomenutog naslova sa Silver Surferom, uglavnom svodi na ilustracije i naslovnice. Ipak, svaki crtež nekog superheroja koji dolazi u prepoznatljivom Mebijusovom stilu je nezaboravno prelep.\nPOVEZANO: Mebijusove psihodelične ilustracije Džimija Hendriksa (GALERIJA)\nKao što smo rekli, Mebijus je uvek aktuelan. U vremenu kada superheroji i njihova popularnost vladaju svetom, ovo je pravi trenutak da sagledamo njegove vrhunske intepretacije poznatih ikona američkog stripa.\nTags: američki strip, bluberi, inkal, mebijus, superheroji, žan žiro\nPrevious Kad se Kalvin i Hobs spoje sa Ratovima Zvezda (GALERIJA)\nNext Black Adam – Upoznajte DC-ijevog popularnog anti-heroja


Nežni Dalibor – U slojevima (2017) | Balkanrock.com\nIzdavač: Odličan Hrčak ( 22.3.2017.)\nProducenti: Caspar Wijnberg\nNa svoja prethodna tri studijska ostvarenja, Nežni Dalibor je uspeo nešto što, pored niza kreativnih pesama od kojih su neke, bez ikakve hiperbole, nedovoljno zapaženi klasici srpskog alternativnog roka, dodeljuje njihovoj diskografiji veću vrednost – svaki album se znatno razlikovao od prethodnog. Iako na njima nema gotovo nikakvih stilskih promena (ukoliko govorimo o odabiru instrumenata), postoje primetne razlike u atmosferi, raspoloženju, formi tekstova, aranžmanima, kao i u samom pristupu sviranja. Bend je, ipak, uvek uspevao da zadrži prepoznatljive karakteristike koje ne jenjavaju ni na aktuelnom albumu, „U slojevima„, čije se objavljivanje čekalo četiri godine (pola albuma je sukcesivno objavljeno u vidu singlova), pretpostavljam zbog tehničkih i izdavačkih poteškoća o kojima se u protekloj deceniji u Srbiji govorilo u (tragi)komičnoj meri. Čini se da ta priča neće izbledeti još neko vreme.\nPozicija „Slojeva“ u diskografiji grupe zaobilazi uobičajene kategorizacije i epitete jer je ploča potpuno ravnopravna ostalim izdanjima, u svoj svojoj autonomnosti. U pitanju je neko novo poglavlje u radu benda, koje se delimično osvrće na prošlost; čini se da kombinuje dosadašnje estetike više nego što je to ijednim njihovim prethodnim albumom postignuto, doduše, sada za to imaju i materijala. Promene nisu drastične i pojedini aspekti (tok albuma, količina sadržaja i konzistentnost) su možda najiznivelisaniji do sada – album je veoma umeren i odmeren. Sve ovo čini da ga posmatram kao neku sponu između njihovog prethodnog, istoimenog izdanja i budućeg (ukoliko ga uopšte bude), jer sam navikao na njihovu radikalniju prirodu. Možda se Nežni Dalibor umorio od suptilnog, ali uočljivog konceptualnog tumaranja?\nJedna od prvih stvari koje se primete jeste da je haotičnost, koja je u priličnoj meri formirala šarm dosadašnjih radova, u priličnoj meri odsutna na novom izdanju. Iako pomalo napet, svestan i upozoravajuć, čini se da album poseduje određenu pribranost pri familijarnoj analizi društvenih simptoma. Sada se, u pojedinim slučajevima, o njima više govori kroz jednu introspektivnu prizmu (Nežni Dalibor je, u glavnom, imao dve krajnosti ukoliko posmatramo sadržaj tekstova – socijalnopolitički angažman koji uzima u obzir pojedinca, ali bez ikakve intime, ili isključivo bavljenje osećanjima i psihološkim stanjima lirskog subjekta). Pravi primer za ovo jeste prva pesma koja je dobila čast da najavi album, „U slojevima“, u kojoj se Ivica Marković možda „otkriva“ više nego i u jednoj njihovoj dosadašnjoj pesmi – ovaj utisak ne proizilazi ni iz kakve intuicije, već se može steći, što pri čitanju pojedinih intervjua koje je dao, što iz ubedljivosti i iskrenosti koje pesma nosi. Iako „Vikendi„ i „Prvomajska„ ne iskazuju taj lični element kroz reči, osete se u Ivičinom vokalu – malo koji bend poseduje ovaj intenzitet interpretacije angažovanih tekstova; taj intenzitet, uglavnom, dolazi iz nečega što autora, na kakav god način i u kakvom god formatu, prožima.\nMeđutim, Nežni Dalibor je sada uneo jednu novinu, a to je (post)apokaliptična nota koju deo pesama nosi i koja se odmah da opaziti, kako u hladnoj instrumentaciji, tako i u minimalističnom i intrigantnom tekstu prve pesme na albumu, „Zauvek„, čiji je glavni adut zarazni ritam Dragana Jovanovića. Ovde bi se mogla napraviti paralela sa albumom „Normalan život“ jer tematski imaju najviše sličnosti, s tim što ta ploča ima surovu, mračnu atmosferu dok su ’’Slojevi’’ više okrenuti distopiji, nekom poluorvelovskom svetu na čiji potencijalni dolazak bend kao da upozorava. Međutim, tu dolazi do stilskog kontrasta između pojedinih pesama, što bi, ukoliko bi se album posmatrao kao, između ostalog, i konceptualna celina, bila mana. Doduše, pored niza kvalitetnih ideja koje su okosnice ovih pesama, ovo je maltene zanemarljivo.\nAlbum ima pristojan tok, ne zato što je redosled pesama naročito kreativan, već zato što pesme, uprkos svojim individualnim karakteristikama, čine skladnu celinu – u svakoj možemo pronaći nešto što nismo mogli u prethodnoj i obrnuto. „Mi čekamo dan“ je troma, poseduje specifične, psihodelične gitarske efekte i dečije prateće vokale u drugom delu pesme. „Trči!“ je energična, antinihilistična (što čini njenu pomalo mračnu živahnost još važnijom), u neparnim ritmovima, oštrim rifovima i prepoznatljivoj nežnodaliborovskoj agresiji koja se pri kraju pojačava bučnim gitarskim deonicama. „Mnogo stvari“ je melodična pesma sa bogatim refrenom, ukrašenim klavijaturama i višeglasjem, za koju jedino smatram da je aranžman mogao da bude malo koncizniji, mada to ne narušava nešto primetno ostale kvalitete pesme (možda više tok albuma).\nPesma „Vikendi“ neobične i upečatljive gitarske teme i odlične bas linije (zanimljivo je kako se Ljubomir Vučković svirački uopšte ne eksponira, a često igra presudnu ulogu u tome kako percipiramo pojedine instrumente pri slušanju, prvenstveno gitaru), jednostavna je i filozofska disertacija koncepta vikenda koje Ivica domišljato naziva „prividom slobode“ i dočarava refren suptilnim cinizmom, prisutnim i u pesmi minimalističnog teksta „Godinu dana“ koja se oslanja, u celom šestominutnom trajanju, na jednostavnu harmoniju dočaranu dinamičkim prelazima, solažama (kojih na albumu ima u izobilju i prilično su melodične), kao i orguljama Davora Sopića (koji inače pruža specifičnu boju pesmama kada svira jednostavne deonice na sintisajzeru trougaonog talasnog oblika koji se tako lepo uklapa uz Ivičinu gitaru) kakve bismo mogli naći na prog-rok pločama 70ih, koje su, u tom kontekstu, prilično otrcane, ali se ovde uklapaju. Ova pesma je posebno zanimljiva jer se tekst pesme („poslednjih godinu dana se dogodilo ništa“) reflektuje od idejne monotonije muzike.\n„U slojevima“ je prva ploča benda koju nije producirao Boris Mladenović, već Caspar Wijnberg koji je možda doprineo da ploča zvuči zrelije svojim pomalo staromodnim pristupom zvučnom dizajnu koji istovremeno poseduje, kako dinamiku i toplinu, tako i kompresiju i glasnoću. Pri niskim nivoima zvuči pomalo mutno i muljavo, ali zvuk počinje da se otvara pri pojačavanju i zvuči kompaktno, puno i sadržajno (naročito u središnjem delu „Godinu dana“ i u „Trči“). Prilagođen je pesmama i pomalo je teško zamisliti ih da zvuče na neki drugi način.\nU odnosu na prethodna izdanja, aktuelnom fali možda više avanturističkog duha, sonične eksperimentacije i oštrine, karakteristike koje su bile dovedene do maksimuma tek na njihovom trećem albumu koji, iz nekog razloga, još uvek nije naročito drag među ljubiteljima ovog benda, a možda je reč o njihovom najzrelijem izdanju. Sa druge strane, za pohvalu je što se Nežni Dalibor i dalje trudi da unese novine svakim albumom, samo su sada malo suptilniji, fokusiraniji na neke druge elemente i to se ne može posmatrati kao negativan aspekt – „U slojevima“, po kvalitetu, ništa naročito ne zaostaje za prethodnim izdanjima grupe i prikazuje Nežni Dalibor kao bend koji poseduje jedinstvenu harizmu i još uvek ume da napiše zaista dobru pesmu.\nMi čekamo dan


Kako je nastala Ginisova knjiga rekorda - Impuls\nObjavljeno: Srijeda, 01 Mart 2017 15:00\nDanas Ginisova knjiga rekorda jedna od najpopularnijih knjiga na svetu svi smo pročitali sigurno barem jedan zanimljiv teskt o nekom bizarnom čudnom ili otkačenom rekordu. Sve je počelo jednim događajem davnog 4. maja 1951 godine. Ser Hju Biver je tada bio direktor pivare "Guinness"...\ni išao je u lov kada je bio u poseti u svojoj rodnoj Irskoj. Tako je u kafani u kojoj je sedeo sa društvom započeo raspravu oko toga koja je najbrža lovna ptica u Evropi fazan ili tetreb.\nTako je te večeri u zamku Castlebridge, gde je odseo, žustro pretraživao veliku biblioteku svog domaćina, pa je u jednom trenutku došao do zaključka da je nemoguće da se ustanovi da li je fazan ili tetreb najbrža lovan ptica u Evropi.\nKada je shvatio da ovakvih rasprava ima na hiljade svake večeri u pabovima Irske, Škotske i Engleske, a da istovremeno ne postoji nijedna knjiga na čitavom svetu koja bi mogla da pomogne da se ovakvi sporovi reše, odlučio je da napravi knjigu koja će se baviti upravo ovim, verujući da će biti jako popularna.\nTako je 1955. godine prvu Ginisovu knjigu rekorda je objavila pivarska firma „Guinness“ Ideja kao i početci same Ginisove knjige Hugh Beaver-a su počeli malo ranije 12. septembra 1951.godine, kada je zaposlio blizance Norrisa i Rossa McWhirter, da vide može li tome pomoći njihova londonska agencija za utvrđivanje činjenica. U brzo je u Londonu otvoren biro koji je započeo rad na prvom izdanju, od 198 strana, čiji su prvi primjerak štampari povezali četiri godine posle 27. augusta 1955.\nPre Božića iste te godine Ginisova knjiga rekorda našla se na prvom mestu liste bestselera, da bi na njemu sve dosad ostala, osim 1957. i 1959. godine kada nisu štampana nova izdanja. Ginisova knjiga rekorda danas je najviše fokusirana na ljudska takmičenja.\nPored takmičenja sadrži neke činjenice kao na primer koliko je iznosila težina najtežeg tumora na svetu, koja je najkraća reka na svetu i druge slične bizarne, otkačene i znaimljive stvari. Sada već ova poznata knjiga svetskih rekorda se objavljuje u više od stotinu zemalja širom sveta na više od 23 svetska jezika.


Obećavam sebi da u narednih 5 godina neću gledati „dokumentarne“ filmove o raspadu moje domovine. Obećavam sebi da u narednih 5 godina neću gledati „dokumentarne“ filmove o raspadu moje domovine. Obećavam sebi da u narednih 5 godina neću gledati „dokumentarne“ filmove o raspadu moje domovine. Obećavam sebi da u narednih 5 godina neću gledati „dokumentarne“ filmove o raspadu moje domovine. Obećavam sebi da u narednih 5 godina neću gledati „dokumentarne“ filmove o raspadu moje domovine. Obećavam sebi da u narednih pet godina neću gledati „dokumentarne“ filmove o raspadju moje domovine...\nOvoliko puta ponovljeno je valjda dovoljno da si utuvim to u glavu.\nPo formi - „Težina lanaca“ je verovatno najbolji od svih (loših) filmova posvećenih raspadu moje domovine a koje sam video do sada. No, to je priča o formi, a kako se forma stvara, to se uči u školi.


majke Srebrenice Archives - ZA SREBRENICU\nAmar H\t Apr 11, 2020 0\n11. jula se navršava 25 godina od genocida u Srebrenici kada su ubijene 8.372 osobe, a prema informacijama Instituta za nestale osobe BiH, za oko 1.000 nestalih žrtava genocida u Srebrenici se još uvijek traga. Majke iz Srebrenice već pune…\nAmar H\t Jan 10, 2020 0\nU Siriji od marta 2011. godine bjesni rat koji je odnio mnoge živote, a milioni ljudi su morali napustiti svoje domove. Posljednjih dana drama se dešava u sirijskoj pokrajini Idlib, koji je proglašen zonom deeskalacije. Zbog napada koje…\nSrebreničke majke otići će u Švedsku 10. decembra gdje će održati protest povodom dodjele Nobelove nagrade Peteru Handkeu. Kazale su kako u svojoj borbi nisu dobile ničiju podršku, ali da neće šutjeti na nepravdu koju trpe 24 godine. Murat…\nAmar H\t Nov 8, 2019 0\nUdruženje Pokret "Majke enklave Srebrenica i Žepa" pisele su Emmanuelu Macronu, predsjedniku Francuske zbog posljednje izjave koju je rekao za Economist. Podsjećamo, Macron je kazao da je Bosna i Hercegovina tempirana bomba kja otkucava tik…\nAmar H\t Nov 6, 2019 0\nUdruženje Pokret “Majke enklave Srebrenica i Žepa” danas je uputilo otvoreno pismo kraljici Silviji Renate Somerlat (Silvia Renate Sommerlath) povodom dodjele Nobelove nagrade za književnost Peteru Handkeu, osobi koja podržava zločine i…\nAmar H\t Oct 11, 2019 0\nŽalosno je i, za nas majke Srebrenice, vrlo razočaravujuće i šokantno da je Komitet Kraljevske švedske akademije nauka donio odluku kojom je Nobelovu nagradu dodijelio književniku Peteru Handkeu, koji je negirao genocid u Srebrenici i koji…\nUdruženje žrtava i svjedoka genocida i Udruženje "Pokret Majke enklave Srebrenica i Žepa" smatraju da Vijeće ministara Bosne i Hercegovine ne treba da usvaja revidiranu strategiju za progon ratnih zločinaca, dok se ne izvrše izmjene i…\nSramna objava Vjerice Radeta, zastupnice Srpske radikalne stranke (SRS), u kojoj je uvredljivo prokomentarisala vijest o smrti Hatidže Mehmedović, vidno je potresla i Ćamila Durakovića, bivšeg načelnika Srebrenice. Toliko je bio…\nPoznata glumica Anđelina Đoli (Angelina Jolie) oglasila se povodom 23. godišnjice genocida u Srebrenici. Đoli je izjavila da protok vremena ne može umanjiti bol koju osjećaju preživjeli rata u Bosni i Hercegovini i užasa…\n81 queries in 1.360 seconds.


Policajci najavili štrajk glađu i samospaljivanje – RICOCHET – RIKOŠET\nGrupa pripadnika Ministarstva unutrašnjih poslova i civila iz Raške, uhapšenih 2009. godine zbog švercovanja benzina i mesa na punktu Rudnici na ulazu na Kosovo, najavili su da će danas stupiti u štrajk glađu, ali i izvršiti samospaljivanje u sudnici Apelacionog suda u Kragujevcu ako taj sud potvrdi osuđujuću presudu Višeg suda u Kraljevu.\nApelacioni sud u Kragujevcu danas treba da odluči po žalbi 16 pripadnika MUP-a koji su okrivljeni zbog primanja mita kao i 10 civila kojima se na teret stavlja švercovanje robe i davanje mita .\nJedan od osuđenih pripadnika MUP-a iz Raške Milinko Nikolić rekao je da je suđenje policajcima iz Raške i civilima trajalo deset godina sa više od 70 ročišta u Kraljevu.\nOni su uputili i pismo svim međunarodnim organizacijama koje se bave zaštitom ljudskih prava u EU, tvrdeći da im je uskraćeno pravo na pravično suđenje.\n“U toku desetogodišnjeg suđenja izloženi smo najgrubljom zloupotrebom sudskih i policijskih ovlašćenja, iako je većina nas bila zaposlena u MUP Republike Srbije, višestruko nagrađivana. Falsifikovani su dokazi, kršeni su zakoni Republike Srbije, nisu uvaženi materijalni dokazi koje smo posedovali, niti pak saslušani svedoci koji su svedočili u našu korist, a koje je predložilo upravo tužilaštvo koje zastupa optužnicu protiv nas. U vilajetu kršenja zakona i sudskog procesa koji će sigurno ući u istoriju beščaća srpskog pravosuđa nekoliko visokih funkcionera Ministarstva pravde iz sudskih instanci i Ministarstva unutrašnjih poslova podnelo je ostavke ili odbilo da učestvujeu ovom montiranom sudskom procesu”, kaže se u pismu koje je upućeno međunarodnim organizacijama iz EU.\nPrevious Article Siniša Mali platio 200.000 dinara, tužilaštvo obustavilo postupak


Država odobrila 14,5 miliona dinara za izgradnju Vizitorskog centra u Niševcu - Svrljiske novine\nOdlična vest za Svrljig i selo Niševac\nOpštini Svrljig odobrena su sredstva u visini od 14,5 miliona dinara za izgradnju Vizitorskog centra u selu Niševac.\nNiševac, google map\nOva sredstva obezbeđena su od strane Ministarstva privrede i biće utrošena za dogradnju Vizitorskog centra u selu Niševac, u zgradi koja se nalazi u centru sela, a koja je u dosta lošem stanju.\nMiroslav Marković, foto: Svrljiške novine\nPredsednik opštine Svrljig Miroslav Marković ističe da je projekat Vizitorskog centra veoma dobro ocenjen i da je dostavljena sva propratna dokumentacija Ministarstvu privrede.\nIzuzetno mi je drago da projekat koji je započet u vreme dok sam bio na mestu direktora Centra za turizam, kulturu i sport sada se konačno i realizuje. Izgradnja Vizitorskog centra nemerljivo će unaprediti turistički razvoj naše opštine, poručio je Marković i dodao da veliku zahvalnost duguje narodnom poslaniku Miliji Miletiću koji se svakodnevno zalagao za ovaj, ali i ostale projekte.\nNarodni poslanik Milija Miletić se zahvalio Ministarstvu privrede i ministarki Anđelki Atanasković na odobrenim sredstvima.\nZahvaljujem se Ministarstvu i ministarki Atanasković na odobrenim sredstvima za rekonstrukciju i dogradnju vizitorskog centra. U saradnji sa ministarkom realizovaćemo ovaj projekat za dobrobit svih građana, rekao je Miletić.\nPredviđeno je da vizitorski centar bude ujedno i mesto poput muzeja sa suvenirnicom. Zgrada namenjena za dogradnju vizitorskog centra ima interesantan spoljašnji izgled, te će turistima biti još jedna od turističkih atrakcija u Niševcu.\nUčešće Opštine Svrljig u realizaciji projekta biće milion dinara.\nmilija miletic, Miroslav Marković, Nisevac, vizitorski centar\nPrevPrethodnaPowerlifting: Na ,,Gala kupu“ 9 medalja za svrljiški ,,Svarog“\nSledećaBalon sala dobila svlačionice i toalet zahvaljujući Opštini i Svrljiškom sportskom savezuNext


Zvučni napadi tajnim oružjem na Kubi je specijalna operacija pod lažnom zastavom | WebTribune\nHome IZA OGLEDALA Zvučni napadi tajnim oružjem na Kubi je specijalna operacija pod lažnom zastavom\nCentralna obaveštajna agencija, sada pod rukovodstvom ekstremno desničarskog republikanca, Majka Pompea, iza scene insistira na tome da je kubanska vlada odgovorna za navodne zvučne oružane napade na američke diplomate u Havani.\nCIA, koja je napisala knjigu o napadima pod lažnom zastavom u Evropi i širom sveta tokom Hladnog rata i u “doba terorizma“, nije imala problema da Trampovu administraciju ubedi da degradira diplomatske odnose sa Kubom.\nSAD su povukle više od polovine svog diplomatskog osoblja na Kubi i proterale 15 kubanskih diplomata iz Vašingtona. Prekid u odnosima sa Kubom je u skladu sa drugim Trampovim akcijama koje su imale nameru da preokrenu svaku akciju koja je sprovedena tokom 8-godišnjeg mandata Baraka Obame, uključujući i normalizaciju odnosa sa Kubom. Tramp je normalizaciju odnosa sa Havanom nazvao “potpuno jednostranim dogovorom“.\nKubanska vlada je čak pozvala FBI da dođe na Kubu i pridruže se njihovoj istrazi o soničnim napadima. Trampova administracija je odbila kubanski poziv. Ipak, bez ikakvih dokaza, Trampovi portparoli su okrivili kubansku vladu za ove napade. Tramp je direktno optužio kubansku vladu za ove napade na konferenciji za novinare u Beloj kući 16. oktobra.\nKorporativni mediji takođe ignorišu i jedan od mogućih izvora za zvučne napade na diplomatsku misiju u skorijoj istoriji, a to je CIA.\nČitava ova operacija napada “soničnim oružjem“, se čini da je veliki napad pod lažnom zastavom, koji je dizajniran da našteti kubanskoj ekonomiji i zamrzne odnose između Vašingtona i Havane.\nPrijavljeni zvučni napadi na kanadske diplomate su očito usmereni na vladu premijera Džastina Trudoa. Porodica Trudo, uključujući i pokojnog premijera Pjera Trudoa, oca sadašnjeg premijera, je ostala bliska sa kubanskim predsednikom Raulom Kastrom i njegovim pokojnim bratom i predsednikom, Fidelom Kastrom.\nSve što bi se moglo iskoristiti za pogoršanje bliskih kanadsko-kubanskih veza, CIA bi implementirala pod rukovodstvom Pompea, fundamentalističkog hrišćanskog “kreacioniste“, koji odbacuje većinu zaključaka moderne nauke, uključujući i evoluciju i starost Zemlje.\nArhiva CIA-e pokazuje da je ova agencija zainteresovana za ultrasonične uređaje, uključujući i “akustičnu artiljeriju“ i “statičke sirene“, još od 1952-ge.\n1999. godine NATO je uveo zvučno oružje visokog decibela u svoj vojni inventar. Američka mornarica trenutno koristi LARD (akustični uređaj dugog dometa) na “USS Blue Ridge“ i veruje se da su oni takođe raspoređeni i na drugim mornaričkim brodovima.\n2011.godine je Alan Gros, saradnik američke agencije za međunarodni razvoj (USAID), uhapšen na Kubi, a kasnije je optužen za špijunažu. Gros je navodno instalirao internet veze za malu jevrejsku zajednicu Kube, nešto što su vodeći rabini odbijali.\nKada je uhapšen od strane kubanske bezbednosne policije, Gros je imao mobilnu i satelitsku telefonsku opremu. Pitanje je da li su i ostali strani obaveštajni agenti, pored Grosa, prokrijumčarili na Kubu sonično oružje maskirano kao telekomunikaciona oprema, i izuzetno je teško odgovoriti na pitanje ko stoji iza zvučnog napada na američku i kanadsku ambasadu u Havani.


Zoran Tegeltija: Brzo formirati Savjet ministara radi deblokade procesa @ Cafe.ba\nZoran Tegeltija: Brzo formirati Savjet ministara radi deblokade procesa\nBANjALUKA - Novoimenovani predsjedavajući Savjeta ministara Zoran Tegeltija istakao je večeras da je veoma značajno da se brzo formira Savjet ministara da bi se odblokirali procesi koji su u ozbiljnom zastoju.\nOn je podsjetio da je 13 mjeseci neformiranja vlasti dovelo do blokade mnogih procesa - izvršne vlasti i parlamenta.\n“To je zablokiralo, prije svega, određeni broj investicionih projekata. Zbog toga je meni, kao predsjedavajućem Savjeta ministara, jako važno da se novi saziv brzo formira”, naglasio je Tegeltija.\nOn je ponovio da će dvije ključne stvari na kojima će raditi Savjet ministara biti ekonomija i evropske integracije.\n“Rješavanje ekonomskih problema u BiH i obezbjeđenje stabilnog privrednog rasta koji će osjetiti građani, biće osnova na kojoj se mogu riješiti mnogi problemi za koje danas mislimo da su nerješivi”, naveo je Tegeltija.\nOn je za RTRS rekao da je svjestan mjesta i uloge Savjeta ministara kada je riječ o ekonomiji, ali da će učiniti sve što je potrebno iz svoje nadležnosti i da će raditi u koordinaciji sa vladama Republike Srpske i Federacije BiH /FBiH/.\nTegeltija je napomenuo da vlade entiteta imaju mnogo veći stepen odgovornosti i obaveza kada je riječ o ekonomskim pitanjima.\nOn kaže da će se u budućem periodu Savjet ministara baviti, između ostalog, pitanjem migrantske krize i NATO-a.\nTegeltija je naveo da je danas završen prvi korak - izvršena je verifikacija predsjedavajućeg Savjeta ministara, te da slijedi izbor devet ministara i deset zamjenika ministara.\nOn je potvrdio da će narednih dana obaviti konsultacije sa onim političkim partijama koje su postigle sporazum o principima rada zajedničkih institucija i onim partijama koje su ga danas podržale u parlamentu BiH.\n“Mislim da ću do kraja ove sedmice završiti konsultacije sa političkim partijama u Republici Srpskoj, a početkom iduće počeću konsultacije sa političkim partijama iz FBiH”, istakao je Tegeltija.\nOn je podsjetio da se o ovome već dugo razgovara, da je u avgustu potpisan aneks tih principa u kojem je definisano koja od ministarstava pripadaju kojoj političkoj opciji.\n“Tako da su političke partije svjesne, znaju ko će to biti i ja mislim da će oni meni u relativno kratkom periodu dostaviti imena, a onda slijedi komplikovaniji i teži dio, a to je popunjavanje izjava i dostavljanje Centralnoj izbornoj komisiji i Agenciji za istrage i zaštitu na provjeru”, naveo je Tegeltija.\nPrema njegovim riječima, evidentno je da je za 19 ljudi potrebno određeno vrijeme da se to sprovede i onda se sve vraća ponovo na usvajanje u parlament.\n“Mislim da ima dovoljno vremena, ukoliko bude spremnosti da se to radi, da se završi do kraja godine, ali ne bih se iznenadio da se to završi i početkom 2020. godine”, kaže Tegeltija.\nTrump: Sporazum je veoma pozitivan za Palestince